Ini Mungkin Gandingan Apple Dan Windows Yang Paling Menarik Pernah Kami Lihat

Jika anda mempunyai Appe Watch dan tidak kisah untuk dijadikan sebagai bahan eksperimen, mungkin ini cara yang terbaik untuk anda lakukannya. Seorang pemuda yang dikenali sebagai Nick Lee telah mengubah suai sistem dalaman Apple Watch untuk dipadankan bersama sistem yang sudah hampir 2 dekad umurnya iaitu Windows 95.

Ya, Windows 95. Saya juga agak terkejut pada awalnya mengenai dua pertemuan dua teknologi yang mempunyai perbezaan jarak umur hampir 20 tahun ini. Dengan sedikit ubah suai, Appe Watch berjaya dihidupkan dengan sistem Windows 95.

Mungkin semua umum tahu tentang spesifikasi yang Apple Watch yang dijana oleh processor dan RAM  yang tinggi namun apa yang terjadi adalah sebaliknya. Apple Watch akan mengambil masa selama hampir 1 jam untuk sampai ke paparan destop Windows 95. Walaubagaimanapun, gabungan 2 teknologi ini tidaklah mengecewakan.

Nick Lee selaku penggodam Apple Watch bersama Windows 95 ini sedar tentang Apple Watch yang kerap matikan skrin ketika tidak digunakan dan meletakkan sebuah motor kecil untuk dipandankan pada butang Apple Watch bagi mengelakkan daripada skrin Apple Watch kerap mati.

Hasilnya, Windows 95 dapat digunakan pada Apple Watch tetapi bukanlah secara keseluruhan dan didapati beberapa aplikasi gagal untuk berjalan dengan baik. Walaubagaimanapun, saya amat kagum dengan eksperimen yang sangat cool ini. Siapa sangka dua teknologi yang mempunyai sejarah permusuhan sekian lama ini berjaya digandingkan pada sebuah jam tangan pintar.

Berikut merupakan demo Apple Watch yang menjalankan sistem operasi Windows 95:

Oh ya, anda juga mungkin tidak menyangka Apple Watch mampu menjalankan permainan PC yang sangat epik suatu ketika dahulu iaitu Doom.


Ini Mungkin Hadiah Terhebat Dari Seorang Ayah Buat Anaknya Yang Menghidap Kanser

Anaknya yang berusia 5 tahun menghidap kanser, dan ayahnya telah buat sesuatu yang menggembirakan anaknya.

Nampak seperti malu-malu tetapi kami pasti anaknya gembira di dalam hati.


Ini Mungkin Hotel Kapsul Paling Minimalis Di Tokyo

Terdapat sebuah hotel kapsul baru dibuka di Tokyo yang anda boleh cuba. Ianya terletak di Ebisu, Tokyo dan hotel 8 tingkat ini bernama “℃ (Do-C)”.

Hotel-hotel kapsul terutamanya yang berdekatan kawasan yang sibuk biasanya akan menjadi pilihan terutamanya untuk orang Jepun sendiri. Kalau mereka terlepas tren terakhir untuk pulang, mereka biasanya akan menyewa hotel kapsul dan pergi kerja semula di keesokkan harinya.

Hotel ini adalah karya syarikat Schemata Architects yang semakin terkenal dengan hasil bangunan yang berkonsep seperti ini. Jika anda menginap di sini, anda boleh cuba sauna yang dikhaskan untuk penyewa hotel. Menjadikan hotel ini bertambah minimalis adalah tiada pintu untuk ruang mandi anda di sini.

Tetapi ini mungkin hanya di ruang mandi kawasan sauna. Pasti ada ruang mandi yang lebih privacy di setiap level. Jika anda mencari hotel yang sedikit murah untuk kawasan ini, anda boleh menempah tinggal di sini pada kadar RM280+- untuk satu malam.

℃ (Do-C) Ebisu
1-8-1 Ebisu
Shibuya-ku, Tokyo


Ini Mungkin Iklan Smartphone Paling Epik Pernah Dihasilkan

Jarang sekali untuk kita melihat pengeluar smartphone mengeluarkan iklan dalam bentuk penceritaan. Iklan yang berunsur humor dan epik sudah pastinya jauh sekali. Pada kali ini, sebuah pengeluar smartphone dari China, AGM telah memaparkan ‘kehebatan’ model AGM X2 baru sahaja dilancarkan. Tonton video ini untuk melihat betapa kreatifnya pengeluar smartphone dalam memaparkan fungsi smartphone ini.


Ini Mungkin Iklan Tahun Baru Cina Terbaik Untuk 2019

Tahun ini seperti agak kurang video sempena Tahun Baru Cina yang dihasilkan oleh jenama terkemuka di dalam negara. Di antara iklan yang sudah kami lihat, kami yakin video daripada PLUS Malaysia adalah yang terbaik setakat ini.

Iklan ini juga mudah sahaja; tentang seorang ayah yang membawa anaknya membeli ‘Shou Xin’ (buah tangan) yang begitu banyak setiap kali Tahun Baru Cina. Biasalah anak remaja akan ‘memberontak’ dalam perkara yang mereka tidak tahu kepentingannya. Sehinggalah mereka berhenti di sebuah kedai kuih.

Video ini simple sahaja tetapi rasanya semua orang pasti pernah merasai perkara ini. Tahniah buat PLUS Malaysia. Jangan lupa beli ‘Shou Xin’ bila pulang ke kampung halaman nanti.


Ini Mungkin Inovasi Terbaik Dari Digi, Cumanya Kami Harap Ia Bukan Troll

Digi telah kembali dengan inovasi terhebat. Nama inovasi ini ialah Digi UndrCovr.

Ia sangat hebat, kami harap ia bukan troll atau gurauan.

Anda rasa ia troll ke betul-betul? Jawab sikit di FB kami.

——————————————————-
Ikuti pelbagai kisah menarik di The Vocket.


Ini Mungkin iPhone 7 Termahal Anda Boleh Dapatkan Ketika Ini Dengan Harga RM2 Juta

Menyebut tentang jenama Apple atau iPhone sudah pasti ramai yang membayangkan telefon yang sinonim dengan kemasan dan harganya yang premium. Disebabkan lambakan pengguna ketika ini mungkin ada yang mengangap pengguan iPhone terbaru sahaja tidak cukup exclusive dan ‘rare’.

Gresso selaku syarikat yang menyediakan aksesori mewah buat telefon pintar pada hari ini telah mengumumkan penjualan iPhone 7 Black Diamond yang mula dijual pada harga $500000 (~RM 2.07 Juta). Harganya yang mahal adalah disebabkan aksesori keluaran Gresso yang limited serta premium.

Setiap iPhone 7 Black Diamond yang dihasilkan ditatah dengan 1450 black diamond pada bahagian belakang manakala body iPhone 7 pula digantikan dengan material titanium. Tidak cukup dengan iPhone sahaja exclusive, Gresso turut menyertakan EarPods yang pastinya tambah lebih mewah dengan penggunaan 30 black diamond.

Buat anda yang masih mahukan elemen premium dan ‘rare’ pada telefon anda serta tidak berminat untuk berbelanja sehingga 2 juta untuk sebuah iPhone, Gresso turut menyertakan iPhone 7 64 GB dengan kemasan daripada titanium yang hadir pada harga yang lebih rendah.

Gresso iPhone 7 64 GB Titanium bakal mula dijual pada harga $3000 (~RM12395.85). Seperti juga model iPhone keluaran Gresso yang lain, setiap iPhone yang dikeluarkan bakal dilakar dengan nombor siri sebagai salah satu tanda kemewahan sesebuah iPhone disamping penggunaan material yang mahal.


5 Iklan Raya Mesti Tonton 2021

Setiap tahun, syarikat korporat di Malaysia pasti akan tampil dengan video kreatif sempena Aidilfitri.

Bukan sekadar hiburan, kemunculan iklan raya turut dinantikan seluruh rakyat Malaysia kerana mesej yang ingin disampaikan melalui setiap video yang diterbitkan.

Meskipun sambutan Syawal tahun ini berbeza daripada kebiasaan, ia tidak menghalang umat Islam untuk menyambutnya dalam kesederhanaan dan menikmati video raya yang disediakan.

Berikut senarai iklan raya 2021 untuk tontonan anda.

Rindukan kemeriahan raya sebelumnya, Sofia merasakan tahun ini mungkin sama seperti tahun lalu namun Sofia tiba-tiba mendapat kejutan yang tidak disangka.

Tampil dengan video muzik bertemakan Aidilfitri, anda pasti akan terhibur dan terikut sama menyanyikan lagu dari video raya PTPTN ini.

Di samping itu, PTPTN turut mempromosikan Kempen Jom Beraya, Jom Menyimpan 2021 yang akan berlangsung bermula 1 Mei sehingga 31 Mei 2021.

Layari www.lovesspn.com untuk maklumat lanjut.

Video ini mengisahkan tentang Ayu yang sentiasa beremosi apabila Kai sering menghalang pagar rumah Ayu dengan kenderaannya.

Sehinggalah satu hari Ayu merasakan Kai cuba merampas emaknya dengan video masakan perkongsian Kai. Apakah kesudahan kisah mereka?

Iklan pendek ini mengetengahkan idea bahawa raya tidak semestinya perlu meriah dengan amalan terdahulu. Apa yang penting adalah untuk menyambutnya bersama insan tersayang.

Kesihatan tetap penting dan perlu diutamakan rakyat Malaysia walau bagaimanapun sambutan Aidilfitri anda pada tahun ini.

Selamat Hari Raya Aidilfitri, maaf zahir dan batin daripada kami di The Vocket!

Ini pula beberapa iklan raya terdahulu yang menarik perhatian ramai. Klik pada pautan di bawah.

Tonton Iklan Raya TNB ‘Konvoi Epik Fantastik’ Yang Cukup Meriah

Kami Terhibur Dengan Iklan Raya Domino’s Pizza Yang Sangat ‘Cool’ Ini

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik


Ini Mungkin Jawapan Terbaik Untuk Kisah Suami Kak Mah Yang Curang Yang Viral Beberapa Hari Lepas

Beberapa hari yang lepas, muncul sebuah cerita di Sinar Harian mengenai suami Kak Mah yang menyimpan perempuan simpanan kerana Kak Mah tidak pandai berhias.

Kisah ini hangat dikongsi di muka-muka buku kerana ramai yang tidak bersetuju dengan alasan suami beliau.

Wardina Safiyyah dalam Facebook beliau juga menyuarakan pendapat beliau tentang perkara ini. Seperti Wardina, kami juga tidak dapat bersimpati kepada suami Kak Mah.

Kebetulan, Ustaz Pahrol Mohd Juoi, seorang penceramah terkenal menulis sebuah artikel yang mempunyai kaitan dengan perkara ini. Semoga kita mengambil iktibar dari penulisan beliau.

MENCARI KECANTIKAN ISTERI BUKAN ISTERI YANG MASIH CANTIK…

”Mengapa dia tidak faham rintihan hati aku?” keluh seorang sahabat rapat kepada saya.

”Bukan aku tidak cinta, tetapi tolonglah berhias diri,” tambahnya lagi.

”Apa tidaknya… di pejabat aku berdepan dengan berbagai-bagai wanita. Semuanya berhias dan berwangi-wangian.”

“Bukan sahaja pandangan tetapi penciuman. Dunia akhir zaman, kau bukan tidak tahu.”

”Ya, iman kita sering teruji,” balas saya, seaakan-akan menumpang keluhannya.

”Yang aku hairan tu, isteri aku ni bukan tidak cantik… cantik. Tapi entahlah, sekarang ni semakin hilang moodnya untuk menjaga diri.”

”Kita akan dah semakin berusia. Apa lagi yang kita cari dalam hidup ini,” pujuk saya untuk meredakannya.

”Tetapi itu bukan alasan untuk dia tidak menjaga diri. Kita sebagai suami sering diuji, setidak-tidaknya berilah sedikit bantuan untuk kita hadapi ujian itu.”

Saya senyum. ’Bantuan’ yang dimaksudkannya membawa pelbagai tafsiran.

”Kau yang mesti mulakan dulu, insy-Allah isteri akan mengikut nanti,” cadang saya.

”Ya, aku dah mulakan. Mudah-mudahan dia dapat ’signal’ tu…”

Saya termenung memikirkan ’masalah kecil’ yang kekadang boleh mencetuskan masalah besar itu. Sepanjang pergaulan saya telah ramai suami yang saya temui mengeluh tentang sikap isteri yang malas berhias. ”Apa guna, kita dah tua.” ”Alah, awak ni tumpu ibadat lah.” ”Dah tua buat cara tua.” Itulah antara alasan yang kerap kita dengar daripada para isteri.

Ramai suami yang baik, tidak memilih jalan singkat dan jahat untuk menyelesaikan masalah seperti menyimpan perempuan simpanan, pelacuran dan sebagainya. Ada juga yang ingin mencari jalan baik… (eh, seperti poligami) tetapi tidak berapa berani berdepan dengan isteri. Ada juga yang terus memendam rasa seperti sahabat rapat saya itu.

Memang saya lihat pada usia awal 40’an dia tambah segak dan bergaya.

Dia diam. Saya renung wajah sahabat saya yang begitu akrab sejak dahulu. Dia memang lelaki baik, berakhlak dan begitu rapi menjaga ibadah-ibadah khusus dan sunat.

“Aku sayang isteri aku. Sangat sayang. Aku tidak mahu hatinya terguris atau tercalar. Aku kenal dia… Walaupun mungkin dia tidak memberontak, tetapi kalau aku berpoligami dia pasti terluka.”

“Bukanlah. Tapi tentang sikapnya yang malas berhias dan bersolek tu?”

“Tak palah kalau begitu, biar kau terluka, jangan dia terluka,” saya berkata dengan nada sinis.

”Aku sedang mencari jalan berterus-terang,” dia mengaku juga akhirnya.

”Tak payah susah-susah. Katakan padanya dia cantik, tetapi kalau berhias lebih cantik…”

”Katakan kepadanya, berhias itu ibadah bagi seorang isteri. Jadi, bila kita yakin berhias itu ibadah, tak kiralah dia telah tua ke atau masih muda, cantik atau buruk… dia kena berhias. Dapat pahala, walaupun tak jadi cantik, atau tak jadi muda semua,” saya senyum. Kemudian ketawa. Pada masa yang sama saya teringat apa yang dipaparkan oleh media massa bagaimana ’ayam-ayam’ tua (pelacur-pelacur tua) yang terus cuba menghias diri untuk menarik pelanggan-pelanggan mereka. Mereka ini berhias untuk membuat dosa… Lalu apa salahnya isteri-isteri yang sudah berusia terus berhias bagi menarik hati suami mereka – berhias untuk mendapat pahala? Salahkah?.

”Kita para suamipun banyak juga salahnya,” kata saya.

”Itu satu daripadanya. Tapi ada yang lebih salah daripada itu,” tambah saya lagi.

”Salah kita kerana kita masih mencari isteri yang cantik bukan kecantikan isteri!”

”Tak juga. Sepatutnya, pada usia-usia begini fokus kita lebih kepada kecantikan isteri… Di mana kecantikan sejati mereka selama ini.”

”Pada aku tak susah. Pada hati mereka. Pada jasa dan budi yang selama ini dicurahkan untuk kita demi membina sebuah keluarga.”

”Ya, jangan tengok pada kulit wajah yang luntur tetapi lihat pada jasa yang ditabur. Bukan pada matanya yang sudah kehilangan sinar, tetapi lihat pada kesetiaan yang tidak pernah pudar. Itulah kecantikan seorang isteri walaupun mungkin dia bukan isteri yang cantik.”

”Kau telah luahkan apa yang sebenarnya aku rasakan. Itulah yang aku maksudkan tadi… aku tak sanggup berpoligami kerana terlalu kasihkannya.”

”Kasihan tak bertahan lama. Tetapi aku bertahan bertahun-tahun. Aku kasih, bukan kasihan.”

”Relaks, aku bergurau. Tetapi ada benarnya kalau isteri katakan bahawa kita telah tua.”

”Bila kita sedar kita telah tua… kita akan lebih serius dan lajukan pecutan hati menuju Allah! Bukan masanya untuk berlalai-lalai lagi.”

” Ya, aku teringat kisah Imam Safie. Ketika usianya mencecah 40 tahun, dia terus memakai tongkat. Ketika muridnya bertanya kenapa? Kau tahu apa jawabnya?”

”Beliau berkata, aku ingatkan diriku dengan tongkat ini bahawa usiaku sudah di penghujung, bukan masanya lagi untuk berlengah, tetapi untuk menambah pecutan dalam ibadah menuju Allah.”

Saya diam. Terus termenung. Imam Safie, tak silap saya wafat pada usia awal 50’an. Tepat sungguh firasatnya. Insya-Allah, jalannya menuju Allah sentiasa diredhai.

“Kalau kita seserius Imam Safie, insya-Allah, kita boleh hadapi masalah isteri tidak berhias ini. Kita akan cari kecantikannya yang abadi untuk sama-sama memecut jalan menuju Ilahi…” tegas sahabat saya itu.

”Kita tidak akan lagi diganggu-gugat oleh godaan kecantikan dari luar yang menguji iman. Kita juga tidak akan dikecewakan oleh pudarnya satu kecantikan dari dalam yang mengganggu kesetiaan.”

”Ya, kalau kita baik, isteripun akan baik. Bila hati baik, kita akan cantik selama-lamanya!”

Ironinya, ramai suami yang telah berusia masih belum sedar hakikat ini. Di tahap begini tidak salah mengharap isteri yang masih cantik, tetapi yang lebih utama carilah di mana kecantikan isteri kita, yang selama ini telah puluhan tahun hidup senang dan susah bersama kita. Perjalanan kita semakin dekat ke alam akhirat. Sepatutnya, kita semakin menjadi pencari kecantikan yang sejati. Seperti imam Safie … pada usianya mencapai 40 tahun sudah memakai tongkat. Ketika ditanya mengapa? Dia menyatakan bahawa telah nekad untuk melajukan lagi langkahnyamenuju akhirat. Malangnya, pada usia-usia begini ramai suami yang mula juga mencari tongkat… sayangnya, bukan ’tongkat muhasabah diri’ tetapi tongkat Ali!

Semoga kita saling ikhlas menghargai pasangan kita dan berkomunikasi apabila ada perkara-perkara berbangkit.


Ini Mungkin Pengalaman ‘Rare’ Bagi Kita Tapi Sumber Pendapatan Buat Mereka

‘Clif jumping’ atau dalam bahasa Melayu melompat dari tebing tinggi mungkin merupakan pengalaman rare bagi kita. Aparah lagi jika ia dilakukan di lokasi berbahaya. Tapi bagi mereka ini ia adalah sumber pendapatan disebabkan faktor desakan hidup. Tonton video di atas.


Ini Mungkin Persembahan Bunga Api Terbaik Yang Anda Pernah Lihat Di Internet

Gothia Cup merupakan kejohanan bola sepak belia antarabangsa terbesar di dunia yang diadakan di Gothenburg, Sweden.

Setiap tahun, kira-kira 1600 pasukan dari 80 negara mengambil bahagian dan mereka bermain hampir 4500 jenis permainan dan menjadikan sukan bola sepak sebagai sukan utama.

Keunikkan Gothia Cup ialah pesertanya merupakan dari seluruh dunia tanpa mengira agama, warna kulit atau kewarganegaraan .

Perkara yang paling menarik tentang Gothia Cup edisi 2014 kali ini ialah persembahan bunga apinya yang diiringi muzik rancak membuatkan persembahan ini bertaraf dunia.

Jom saksikan klip video yang awesome ini.


Ini Mungkin Pisau Berteknologi Yang Mungkin Belum Dimiliki Ibu Anda

EasiSpread hadir dengan sebuah misi yang sangat mudah. Dari segi luaran, Pisau EasiSpread mungkin kelihatan hampir sama dengan pisau-pisau sapu roti yang lain.

Apa yang membezakannya atau ‘USP’ yang hadir pada EasiSpread adalah pisau ini hadir dengan pemanas pada bahagian besi membolehkan pengguna menyapu mentega atau nutella dengan lebih mudah.

Fungsi yang sangat simple, mudah serta dapat menarik minat ibu dengan teknologi-teknologi baru khas untuk kegunaan dapur ini.

Pisau daripada EasiSpread ini mampu dipanaskan seawal 5 saat kepada suhu 35 darjah. ‘Heated butter knives’ atau pisau yang mempunyai fungsi yang hampir sama bukanlah sesuatu yang baru. Cumanya EasiSpread hadir dengan bilah yang boleh dibuka dan dibasuh bersama tanpa sebarang masalah.

Syarikat ini mengesahkan mereka bakal membangunkan pisau untuk memudahkan pengguna mencedok ais-krim pula selepas pelancaran EasiSpread. Syarikat ini berpendapat kegembiraan lahir disaat anda mudah untuk menyapu butter dan menikmati ais-krim dengan mudah. Cliche betul.

Setakat ini EasiSpread masih belum mula dijual secara runcit dan kempen EasiSpread bakal bermula di Kickstarter tidak lama lagi buat anda yang berminat.


Ini Mungkin Powerbank Terbesar Yang Pernah Ditawarkan Setakat Ini

Powerbank pada awalnya dicipta bagi memudahkan pengguna mengecas peranti mereka secara portable atau mudah alih. Dalam pada itu, seiring dengan keadaan teknologi kini, saiz dan kapasitinya juga turut berubah.

Xiaomi telah memperkenalkan powerbank 10,000mAh dengan rekabentuk yang lebih slim manakala Orico mengambil jalan yang berbeza memperkenalkan powerbank dengan kapasiti 100,000mAh. Cukup untuk mengecas iPhone anda sebanyak 50 kali.

Dikeluarkan dengan 2 kapasiti berbeza iaitu 50,000mAh dan 100,000mAh berjaya membolehkan powerbank ini menggalas tugas yang sedikit berbeza berbanding powerbank yang pernah kita lihat sebelum ini. TV, peti ais mini, laptop dan powerbank bersaiz kecil antara yang boleh dicas menggunakan Orico Moups.

Lebih menarik, powerbank ini turut menyediakan 4 port USB beserta fungsi QuickCharge 3.0 bagi membolehkan pengguna mengecas peranti dengan pantas. Mungkin disebabkan powerbank ini lebih digunakan ketika kerja outdoor, Orico turut menawarkan pengecas solar bagi mengecas powerbank besar keluaran mereka.

Jika anda sering mencari powerbank bersaiz besar, mungkin ini powerbank yang anda perlukan. Satu perkara penting yang perlu diberi perhatian adalah powerbank ini tidak sesuai untuk dibawa naik ke pesawat disebabkan kapasitinya yang terlebih besar daripada yang disyorkan.

Orico Moups mula dijual buat pasaran China dengan harga $188 (~RM817.33) buat 50,000mAh dan $290 (~RM1260.78) bagi kapasiti 100,000mAh. Harga yang agak mahal bagi sebuah powerbank berkapasiti tinggi.


Ini Mungkin Rekaan Apple Bagi iPhone ‘X1’

Setiap tahun pasti ada sahaja model iPhone yang bakal dikeluarkan Apple dan menariknya ura-ura mengenai model terbaru ini hadir 9 bulan lebih awal sebelum pelancaran rasmi.

Jika sebelum ini dikhabarkan model terbaru Apple iPhone bakal hadir dengan teknologi kamera 3D, terbaru model keluaran 2019 ini dikatakan bakal dinamakan sebagai iPhone X1. Apa yang membuatkan orang ramai teruja adalah rekaannya yang hadir dengan tiga kamera.

Back from September 2019, I bring you the very 1st and very early glimpse at which I guess #Apple will unveil as #iPhoneXI!!! Yes, time has already come to meet the new #iPhone through gorgeous 5K renders made on behalf of new coming Partner @digitindia -> https://t.co/b6SxFUS2tx pic.twitter.com/97jrlTHQ5G

— Steve H.McFly (@OnLeaks) January 6, 2019

Sekali pandang, dapat dilihat Apple iPhone X1 masih lagi menggunakan rekaannya yang hampir sama seperti iPhone X namun hadir dengan kamera yang mengingatkan kami kepada Huawei Mate 20 Pro. Penyertaan rekaan kamera seperti ini pastinya mengundang troll dan kecaman daripada jenama seperti Huawei diatas ‘inovasi’ mereka.

Sama-sama kita nantikan sejauh manakah rekaan awal ini menepati rekaan sebenar apabila iPhone model terbaru ini bakal mula dilancarkan pada September ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Ini Mungkin Rekaan Apple iPhone 12 Pro Max Yang Bakal Dilancarkan November Ini

Mulai diperkenalkan Apple pada tahun 2007, sudah menjadi kewajipan buat jenama ini memperkenalkan model iPhone terbaru setiap tahun pada bulan September.

Pada kali ini berikutan pandemik COVID-19, Apple mungkin menangguhkan pelancaran model iPhone terbaru mereka kepada bulan November. Di sebalik penangguhan yang dibuat, rekaan iPhone 12 Pro Max nampaknya seolah sudah tertiris sepenuhnya.

Berdasarkan rekaan, model kali ini menampilkan rekaan yang hampir sama seperti iPad Pro dengan saiz skrin 6.7-inci. Notch atau takuk pada model ini juga dilihat lebih kecil berbanding sebelum ini. Selain itu, susunan kamera juga dilihat sedikit berbeza dengan penyertaan LiDAR scanner.

Anda boleh tonton video di bawah untuk mengetahui lebih lanjut mengenai rekaan serta perubahan lain yang diperkenalkan pada iPhone 12 Pro Max. Melihat kepada jumlah beberapa sumber laman web yang tertiris sebelum ini, mungkin inilah rekaan yang bakal ditampilkan Apple pada hujung tahun ini.

Selain itu, Apple juga dilaporkan akan mengeluarkan iPhone SE Plus tidak lama lagi. Ketahui juga mengapa iPhone SE mampu menjadi pencabar terhebat buat model Android yang lain berdasarkan harga yang ditawarkan.

Apple Mungkin Lancarkan iPhone SE Plus Tidak Lama Lagi?

5 Sebab iPhone SE Berharga RM1,999 Mampu Tewaskan Pencabar Apple Yang Lain

iPhone SE 2020 Dilancarkan Secara Rasmi Dengan Harga Serendah RM1,999


Ini Mungkin Rekaan Apple iPhone Keluaran 2020

Baru sahaja Apple melancarkan tiga model bagi keluaran tahun ini dan mula dibuka jualan, nampaknya ura-ura bagi model iPhone keluaran tahun hadapan telah pun hadir.

Pada kali ini, @BenGeskin selaku individu yang kerap mengongsikan mengenai ura-ura telefon pintar telah memuat naik beberapa tweet yang memperlihatkan rekaan Apple iPhone terbaru.

Pada kali ini, dapat dilihat Apple bakal membawa rekaan yang baru dan berbeza sejak tiga tahun ini dimana rekaan terbaru ini diinspirasikan daripada rekaan Apple iPhone 4. Penyertaan tiga kamera pada bahagian belakang antara yang dikekalkan.

Selain itu, mungkin agak berbaloi untuk menantikan model terbaru ini sekiranya anda mahu mendapatkan iPhone dengan rangkaian 5G berdasarkan ura-ura yang dikongsikan.

Memandangkan iPhone 11, 11 Pro dan 11 Pro Max baru sahaja dilancarkan, pastinya para pengguna perlu menanti sehingga September tahun hadapan sementara menantikan model terbaru ini. Walau bagaimanapun, masih terlalu awal untuk mengesahkan ini rekaan yang bakal dihasilkan Apple sempena model terbaru iPhone.

Sementara menantikan pelancaran Apple iPhone keluaran tahun hadapan, kami kongsikan apa yang menarik mengenai iPhone 11 Pro yang berjaya membuatkan orang ramai teruja. Klik pautan dibawah untuk mengetahui lebih lanjut.

Apple iPhone 11 Pro Max Terbukti Mempunyai Ketahanan Bateri Terpanjang

Lihat Ketahanan iPhone 11 Pro Dalam Ujian Hentakan Yang ‘Brutal’ Ini

Disindir Kerana Jadi Pembeli Pertama iPhone 11, ‘Pak Cik’ Ini Sebenarnya Doktor Pakar Di Kelantan


Ini Mungkin Rekaan Apple iPhone Terbaru Keluaran Tahun Ini

Sudah menjadi trend pada telefon pintar kini dimana gambar dan rekaan rasmi telefon pintar diketahui lebih awal buat para pengguna sebelum pelancaran rasmi. Pada kali ini, giliran Apple iPhone keluaran 2019 pula yang tampil dengan rekaan terbaru setelah dua tahun mengekalkan rekaan yang sama.

Perubahan yang ditawarkan pada kali ini sudah pastinya pada bahagian kamera dimana Apple buat pertama kalinya dikhabarkan bakal mengeluarkan iPhone dengan tiga kamera.  Difahamkan kamera ketiga yang disertakan pada kali ini merupakan kamera 3D TOF. Ura-ura ini dikuatkan lagi melalui laporan Bloomberg dimana Apple sedang membangunkan sensor 3D sekitar beberapa tahun yang lalu.

Apple iPhone terbaru dijangka bakal diperkenalkan pada September ini. Pastinya lebih banyak kejutan dan perubahan terbaru yang bakal diketahui menjelang pelancaran rasmi. Setakat ini masih belum diketahui apakah nama rasmi bagi model terbaru Apple iPhone keluaran tahun ini.


Ini Mungkin Rekaan Bagi Apple iPhone XR Generasi Terbaru

Mula diperkenalkan sebagai altenatif dengan harga yang lebih rendah buat pengguna yang tidak mahu mendapatkan telefon pintar flagship daripada Apple, iPhone XR nampaknya berjaya mengumpul peminatnya serta jumlah pembeli yang ramai berdasarkan penawaran spesifikasi dan kameranya yang baik.

Pada tahun ini, berdasarkan sumber daripada MacOtakara, Apple dilaporkan bakal mengeluarkan Apple iPhone XR generasi terbaru bersama Apple iPhone 11 dan iPhone 11 Max. Dari segi spesifikasi, ketiga-tiga model ini dilaporkan bakal menggunakan cip pemprosesan terbaru daripada Apple iaitu A13 beserta 4GB RAM.

Berbeza daripada generasi sebelum ini, Apple iPhone XR keluaran tahun ini dikatakan bakal hadir dengan dua kamera pada bahagian belakang. Selain itu, warna coral dan biru bakal digantikan dengan dua warna baru iaitu hijau dan lavender.

Apple dijadualkan bakal melancarkan model Apple iPhone terbaru seawal September ini. Pastinya lebih banyak informasi bakal dikongsikan bersempena dengan hari pelancaran. Setakat ini, masih belum diketahui berapakah tanda harga yang bakal diletakkan pada model terbaru ini. Sekiranya harga diturunkan sedikit pastinya jumlah pembeli juga bakal meningkat.


5 Impak Utama Perpindahan Pemain Ke J.League Kepada Liga Bola Sepak Thailand

Dengan pengumuman Theerathon Bunmathan sebagai pemain terbaru Thailand disambar oleh kelab Jepun semalam, menjadikan beliau sebagai pemain ke 5 dari negara Gajah Putih itu berhijrah ke negara matahari terbit.

Perkara ini bukanlah satu kejutan kerana kami sudah menjangkakan dari awal selepas sahaja J.League membuat pengesahan akan membuka slot khas pemain-pemain dari ‘J.League Nations Partner’ untuk beraksi.

Apa yang lebih membuat kelab Jepun tidak teragak-agak adalah mereka boleh mendapatkan pemain-pemain yang mencapai kualiti J.League tanpa menggangu kuota pemain import yang telah ditetapkan kerana mana-mana pemain dari ‘J.League Nations Partner’ dikira sebagai pemain tempatan dan bukan sebagai pemain import.

Dirantau Asia Tenggara, J.League telah mengesan beberapa pemain berkualiti untuk dibawa sejak beberapa tahun lalu dari prestasi kelab-kelab yang beraksi dalam saingan AFC Champions League terutamanya.

1) Chanathip Songkrasin – Hokkaido Consadole Sapporo
2) Teerasil Dangda – Sanfrecce Hiroshima
3) Theerathon Bunmathan – Vissel Kobe
4) Jakkit Wachpirom – FC Tokyo U23
5) Chaowat Veerachat – Cerezo Osaka U23

Dari senarai ini kita dapat melihat bahawa sekurang-kurangnya, Thailand mempunyai 3 pemain utama pasukan kebangsaan beraksi dalam liga yang kompetitif di Asia dan 2 lagi merupakan anggota kepada skuad U23 Thailand.

Perkara ini sudah pasti akan menggembirakan ketua jurulatih Thailand Milovan Rajevac, kerana mampu memberikan lebih pendedahan kepada pemain-pemain itu sebagai persiapan kejohanan akan datang – Piala AFF Suzuki 2018 dan Piala Asia 2019.

Chanathip Songkrasin, Teerasil Dangda dan Theerathon Bunmathan, merupakan pemain utama kelab Muangthong United. Totchawan Sripan, ketua jurulatih Muangthong United, tidak menghalang pemain-pemain itu untuk berhijrah ke sebuah liga yang lebih baik walaupun beliau akan kehilangan 3 pemain ‘regular’ di 3 posisi berbeza.

Pihak Muangthong United juga bersetuju untuk melepaskan pemain ini untuk mengembangkan karier mereka walaupun mungkin terpaksa berusaha kera mencari pengganti yang akan meneruskan kesinambungan 3 pemain ini.

Status sebagai pemain pinjaman atau tidak bukan suatu isu kerana mereka tahu bukan mudah untuk mendapat tempat dalam sebuah liga yang diiktiraf antara paling berprestij di Asia.

Pihak yang terlibat dalam penghijrahan ini samada secara langsung atau tidak sudah pasti memikirkan apakah kesan positif yang bakal diperolehi oleh skuad kebangsaan dan kelab di masa depan.

Apabila sesebuah liga yang berprestij membawa pemain-pemain dari liga Thailand, ini bermakna mereka sudah mencapai satu standard yang tinggi baik dari segi pengurusan mahupun pemain.

Banyak pihak yang akan terkena tempias ini terutama pasukan kelab yang mungkin akan menjadi destinasi pilihan pemain-pemain import berkualiti tinggi kerana peluang untuk ‘dilihat’ oleh liga yang berprestij lebih cerah.

Pemain-pemain tempatan juga akan lebih berdaya saing untuk mempamerkan aksi berkualiti untuk mengejar peluang yang sama dan terbentang luas.

3 pemain itu juga akan mampu belajar dan mempertingkatan permainan mereka apabila mereka beraksi dengan pemain-pemain dari liga yang negaranya telah layak ke Piala Dunia 6 kali berturut-turut.

Mungkin akan ada yang berkata, ramai pemain utama skuad Jepun adalah yang berpangkalan diluar negara, tetapi sedar atau tidak, liga itulah yang membawa mereka ke eropah!

Ini adalah peluang mereka untuk mencabar pemain Jepun seterusnya memberikan aksi lebih berkualiti bersama pasukan kebangsaan.

Ini adalah satu tanggungjawab besar mereka kepada rakan-rakan pemain yang lain di liga Thailand.

Aksi terbaik mereka ditagih untuk membuktikan pemain Thailand mempunyai kualiti setanding pemain Jepun. Ia sebenarnya tidak mudah tetapi inilah tugas yang lebih besar berada dibahu mereka.

Jika mereka mampu menukar persepsi Jepun kepada Thailand, mereka akan menambah keyakinan untuk kelab-kelab J.League melihat pemain-pemain lain di Thailand seterusnya membuka pintu yang lebih besar untuk pemain berhijrah.

Jepun tidak mudah untuk mempercayai sesuatu tanpa mengkaji secara teliti.

Mereka telah lama terlibat dalam bola sepak Thailand dengan memberikan pelbagai bantuan dan kerjasama untuk membangunkan pemain dan kelab. Namun pada waktu dahulu, mereka bergerak melalui satu organisasi dan bukan secara ‘direct’ melalui kelab sendiri.

Sekarang model ini sudah berubah dan mereka telah ‘percaya’ dengan apa yang dilakukan oleh kelab Thailand dan menjadikan proses kolaborasi kelab bola sepak kedua-dua buah negara lebih senang.

Berapa buah pasukan dari Malaysia yang mempunyai kolaborasi dengan kelab Jepun?

Perkara berkait dengan penajaan ini cukup kritikal kepada liga mahupun pasukan bola sepak itu sendiri.

Kita tidak perlu lihat secara mendalam kepada setiap kelab dan siapakan penaja mereka. Cukup untuk melihat liga divisyen tertinggi mereka mempunyai penajaan dari gergasi pengeluar kereta dunia TOYOTA.

Nilai tajaan mungkin akan dipersoalkan, tetapi apa yang lebih penting dalam kelangsungan adalah ‘hubungan’ yang dibina liga bola sepak Thailand dan TOYOTA.

Mungkin ada yang belum tahu berapa nilai tajaan TOYOTA kepada Thai Premier League. Menurut pengumuman rasmi pada 17 Januari 2017, TOYOTA bersetuju memanjangkan kontrak penajaan selama 4 tahun bermula 2017 hingga 2020 dengan nilai USD19.76 juta (RM78.8 juta).

Angka itu bermakna setiap musim TOYOTA akan memberikan tajaan berjumlah RM19.7 juta semusim sehingga tahun 2020!

Masih banyak lagi perkara positif yang diterima oleh Thailand hasil dari perkara ini dari pelbagai sudut termasuk diluar dari terma bola sepak.

Imej mereka sudah semakin dipandang tinggi, dihormati dan tidak akan diperlekehkan.


Ini Mungkin Rekaan Bagi Google Pixel 4 XL

Rekabentuk bagi model terbaru Google Pixel nampaknya bukan rahsia lagi. Bermula sejak beberapa bulan sebelum ini, pelbagai rekaan Google Pixel 4 dan Pixel 4 XL telah tertiris.

Terbaru, sebuah lagi gambar tertiris daripada sumber terkenal iaitu @OnLeaks. Berdasarkan gambar yang ditampilkan, dapat dilihat model terbaru ini bakal dilengkapi dengan dua atau tiga kamera pada bahagian belakang serta dua kamera pada bahagian hadapan.

Seperti yang dijangkakan ramai, Google Pixel 4 XL bakal hadir dengan kualiti kamera yang lebih baik daripada model sebelumnya. Pada kali ini, Google dilihat tidak lagi menyertakan satu kamera malah dua kamera disertakan pada bahagian belakang dalam menawarkan lensa telefoto.

Melihat kepada jumlah kamera yang ditawarkan, ramai yang mengharapkan model ini bakal menawarkan sesuatu yang lebih baik berbanding model sebelumnya yang cuma dilengkapi dengan satu kamera sahaja. Google Pixel 4 XL dijangka bakal dilancarkan secara rasmi pada bulan Oktober ini.


Ini Mungkin Rekaan Bagi Samsung Galaxy S11 Dengan Lima Kamera Belakang

Berbaki beberapa bulan sahaja lagi memasuki tahun 2020, Samsung nampaknya kini sedang sibuk mempersiapkan pelancaran model terbaru mereka daripada siri Galaxy iaitu Samsung Galaxy S11.

Pada kali ini, Samsung sekali lagi bakal meneruskan trend yang sama dengan memperkenalkan tiga model yang terdiri daripada Samsung Galaxy S11e, Galaxy S11 dan S11+.

Bukan itu sahaja, pembaharuan yang dibawa pada kali ini juga dilihat lebih besar berbanding keluaran mereka sejak akhir-akhir ini. Berikut merupakan rekaan Samsung Galaxy S11 yang tertiris.

Berdasarkan ura-ura yang dikongsikan, Samsung dijangka bakal menyertakan skrin SAMOLED dengan refresh rate 120Hz dimana pengguna bakal menikmati skrin dengan pergerakan yang lebih smooth. Selain itu, penawaran spesifikasi terkini dengan processor Snapdragon 865 antara yang dijangkakan.

Apa yang membuatkan orang ramai lebih teruja adalah penawaran lima kamera pada bahagian belakang. Samsung juga dijangka bakal menggunakan sensor ISOCELL 108-megapixel pada model ini menyertakan laser auto focus.

Siri Samsung Galaxy S11 dijangka bakal dilancarkan seawal Mac ini. Sekiranya anda sedang menantikan telefon pintar yang lengkap dengan segala spesifikasi, mungkin model ini antara yang boleh anda nantikan. Selain itu, pencabar terdekat mereka iaitu Huawei juga dijangka bakal memperkenalkan model terbaru daripada P-Series seawal tahun hadapan.

Kami kongsikan juga kepada anda mengapa sekarang merupakan masa terbaik untuk beralih kepada Samsung Note10. Klik pautan di bawah untuk bacaan lanjut.

Mengapa Sekarang Merupakan Masa Terbaik Untuk Anda Bertukar Ke Samsung Note10

5 Penambahbaikan S Pen Samsung Note10 Yang Jadikannya Lebih Gempak Berbanding Sebelum Ini


Ini Mungkin Rekaan iPhone 9 Yang Bakal Dijual Dengan Harga Di Bawah RM2,000

Seperti bukan rahsia lagi, Apple nampaknya hampir pasti bakal melancarkan model iPhone terbaharu dalam masa terdekat ini. Berita ini turut dinantikan ramai malah sebelum pelancaran rasmi selepas dimaklumkan model terbaharu ini bakal ditawarkan dengan harga di bawah RM2,000.

Dinamakan sebagai iPhone 9, model ini dijangka bakal menggantikan model iPhone SE yang sudah dilancarkan beberapa tahun lalu. Berdasarkan rekaan, dimaklumkan iPhone 9 bakal hadir dengan rekaan yang mirip dengan iPhone 8.

Dilengkapi dengan processor terkini iaitu Apple A13 Bionic seperti yang tersedia pada iPhone 11 Pro serta ditawarkan pada harga mampu milik antara yang membuatkan orang ramai teruja.

Pada kali ini akaun Twitter @apple_idesigner telah mengongsikan rekaan konsep Apple iPhone 9 yang hadir dengan beberapa warna berbeza. Dapat dilihat logo Apple diletakkan pada bahagian tengah seperti model terbaharu Apple manakala rekaan iPhone 8 dikekalkan.

Untuk pengetahuan, Apple menjadualkan sebuah atur cara khas bagi pelancaran iPhone 9 bersama iPad terbaharu pada 31 Mac ini walau bagaimanapun atur cara tersebut terpaksa ditangguhkan kepada sebuah tarikh yang baharu berikutan wabak coronavirus.

Melihatkan kepada ura-ura tanda harga yang bakal ditawarkan, tidak mustahil Apple iPhone 9 bakal menjadi rebutan ramai apabila mulai dilancarkan secara rasmi pada pertengahan tahun ini.

Tonton juga keupayaan iPhone 11 Pro dalam merakam video definisi 4K selama lebih 5 jam tanpa henti. Turut dikongsikan, tindakan kerajaan Jepun yang ‘menghadiahkan’ 2,000 iPhone buat penumpang kapal persiaran berikutan coronavirus.

Lihat Keupayaan iPhone 11 Pro Rakam Video Selama 5 Jam Tanpa Henti

Kerana Coronavirus, Kerajaan Jepun ‘Hadiahkan’ 2,000 iPhone Buat Penumpang Kapal Persiaran

Pelancaran Apple iPhone 9 Ditangguhkan Berikutan Wabak COVID-19


Ini Mungkin Rekaan iPhone 9 Yang Bakal Dijual Dengan Harga Tidak Sampai RM2,000

Mulai diumumkan sebagai ura-ura sejak 2018 sebagai model pengganti iPhone SE, nampaknya seperti bukan rahsia lagi Apple bakal melancarkan iPhone 9 pada tahun ini.

Apple iPhone 9 ini pastinya dinantikan ramai memandangkan Apple dijangkakan bakal menyertakan processor Apple A13 Bionic iaitu processor yang sama digunakan pada iPhone 11 Pro serta hadir dengan harga yang rendah berbanding model iPhone yang lain.

Lebih menarik, jika sebelum ini kita hanya dimaklumkan mengenai laporan dan spesifikasi yang bakal disertakan, kini Steve Hemmerstoffer daripada OnLeaks telah mengongsikan rekaan iPhone 9 dengan lebih jelas.

Dari segi rekaan, difahamkan Apple iPhone 9 bakal menggunakan kerangka iPhone 8 bagi mengekalkan ciri telefon pintar bersaiz kecil. Dalam erti kata lain, model ini bakal hadir dengan saiz skrin 4.7-inci. Fungsi TouchID antara yang tersedia pada model ini. Apple juga dijangka bakal menggunakan frosted glass atau kaca pada bahagian belakang sama seperti iPhone 11 Pro.

Seperkara lagi yang membuatkan orang ramai teruja adalah harga yang bakal ditawarkan pada model terbaru daripada Apple ini. Menurut Ming-Chi Kuo daripada Mac Rumors, Apple iPhone 9 dijangka mula ditawarkan dengan harga serendah $399 (RM1,632.47) untuk ruang storan 64GB.

Seperti juga iPhone 7 dan 8, iPhone 9 juga dimaklumkan kemungkinan bakal hadir dengan model versi ‘Plus’ yang dilengkapi dengan saiz skrin yang lebih besar.

Sekiranya Apple berjaya menawarkan model ini dengan harga pada paras di bawah RM2,000, kami yakin model ini bakal dijual dengan laris. Penawaran harga yang mampu milik, penggunaan processor terbaru serta saiznya yang mudah dipegang antara yang membuatkan orang ramai teruja untuk memilikinya.

Model terbaru iPhone ini dijangka bakal diperkenalkan kepada umum seawal Mac ini. Difahamkan model-model ini hanya ditawarkan di beberapa negara terpilih. Harapnya Malaysia dipilih sebagai antara negara yang menawarkannya melihatkan jumlah pengguna iPhone yang ramai.

Sementara menantikan Apple iPhone 9, kami kongsikan kepada anda kehebatan iPhone 11 Pro yang berjaya membuatkan orang ramai teruja.

Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Tonton Kehebatan Kualiti Video Apple iPhone 11 Pro Dalam Rakaman 4K


Ini Mungkin Rekaan Rasmi Bagi ‘iPhone XC’

Apple nampaknya sekali lagi bakal meneruskan trend pada tahun lalu dengan memperkenalkan tiga model iPhone secara serentak. Berdasarkan ura-ura, difahamkan tiga model yang bakal dilancarkan pada tahun ini akan dinamakan sebagai iPhone XC, iPhone XS dan iPhone XS Max.

Dari segi spesifikasi, Apple iPhone XC bakal menggunakan paparan LCD berbanding paparan OLED serta cuma dilengkapi dengan satu kamera pada bahagian belakang. Berikut merupakan rekaan dan warna yang tertiris buat Apple iPhone XC daripada Twitter @Ben Geskin.

Menyoal dari segi harga, Apple juga dikatakan bakal menawarkan iPhone XC dengan harga paling rendah berbanding dua lagi model yang bakal dilancarkan. Berdasar ura-ura, kemungkinan Apple iPhone XC bakal ditawarkan pada harga RM3,000 dan keatas. Sanggupkah anda? Sama-sama kita nantikan aturcara rasmi daripada Apple yang bakal berlangsung pada 12 September ini.


Ini Mungkin Rekaan Rasmi Bagi Samsung Galaxy Note 9

Berbaki beberapa bulan sahaja lagi sebelum smartphone flagship terbaru Samsung daripada siri Note diperkenalkan. Nampaknya ura-ura bagi rekabentuk dan spesifikasi smartphone ini telahpun tersebar.

Terbaru, sebuah rekaan render daripada cgtrader telah memperlihatkan rekaan bagi Samsung Galaxy Note 9. Sekali pandang, nampaknya Samsung masih lagi mengekalkan rekaan yang hampir sama seperti model sebelum ini. Perletakan tempat pengimbas jari nampaknya telah diubah kepada bahagian bawah untuk mudah dicapai pengguna.

Berdasarkan ura-ura, Samsung dijangkakan bakal menyertakan processor Exynos 9810 bersama 8 GB RAM. Difahamkan processor ini bakal menawarkan kepantasan dan kecekapan yang lebih baik berbanding Snapdragon 845. Selain itu, pengguna model ini dijangkakan bakal turut ditawarkan dengan ruang storan sehingga 512 GB.

Samsung Galaxy Note 9 dijangkakan bakal dilancarkan sekitar hujung Ogos 2018. Setakat ini masih rekabentuk rasmi model ini masih lagi menjadi tanda tanya sehingga dilancarkan.

Berdasarkan rancangan Samsung untuk menjadikan Samsung sebagai smartphone terpantas Android dengan harga penjualan sekitar RM4,000, adakah Samsung Galaxy Note 9 baloi untuk dimiliki?

Baca lagi: Samsung Galaxy Note 9 Bakal Menjadi Smartphone Terpantas Android


Ini Mungkin Rekaan Rasmi Bagi Samsung Galaxy S10 Dan S10+

Berbaki beberapa minggu sahaja lagi sebelum pelancaran rasmi Samsung Galaxy S10, nampaknya lebih banyak rekabentuk model ini yang tertiris. Terbaru, model ini dapat dilihat dengan jelas dengan penawaran skrin yang dinamakan daripada Infinity-O daripada Samsung.

Selain itu, difahamkan Samsung akan mengeluarkan tiga telefon pintar secara serentak melalui model Galaxy S10 Lite, Galaxy S10 serta Galaxy S10+. Berikut merupakan model Galaxy S10 dan Galaxy S10+ yang tertiris.

Dari segi spesifikasi, Samsung dijangka hadir dengan processor Exynos 9820, RAM 8 GB serta ruang storan 128 GB. Dijangkakan beberapa variasi bakal dikeluarkan melihat kepada pengeluaran model-model sebelum ini. Menariknya, model Galaxy S10+ dilaporkan bakal hadir dengan pengimbas cap jari diatas skrin yang dikatakan lebih memudahkan pengguna.

Seperti juga model keluaran Samsung melalui siri Galaxy sebelum ini, model ini bakal hadir dengan beberapa variasi serta hadir dengan saiz skrin yang berbeza. Sama-sama kita nantikan apakah lagi kejutan yang bakal dibuat Samsung sempena pelancarannya pada 21 Februari ini.


Ini Mungkin Replika Apple iPhone 8 Paling Jelas Dan Tepat Setakat Ini

Dengan kehadiran pelbagai ura-ura serta gambar Apple iPhone 8 beberapa bulan sebelum dilancarkan, terdapat pihak yang cuba menghasilkan replika Apple iPhone 8 dengan rekaan kaca penuh di bahagian hadapan telefon. Berdasarkan rekaan yang ditampilkan, kemungkinan kita akan lihat Apple mengumumkan smartphone pertama mereka dengan fungsi pengimbas cap jari di bahagian atas skrin.


Ini Mungkin Rupa Keanu Reeves Jika Pegang Watak Wolverine Dalam MCU

Secara tiba-tiba, nama Keanu Reeves pula naik untuk memegang watak Wolverine dalam Marvel Cinematic Universe (MCU). Semuanya bermula dalam satu temubual apabila ditanya antara Batman dan Wolverine, beliau lebih suka untuk melakonkan watak Wolverine berbanding Batman dan menyatakan bahawa beliau ‘mahu’ melakonkan watak berkenaan jika diberi peluang.

Rata-rata peminat teruja dengan ‘keinginan’ Keanu dan ada juga yang tidak bersetuju. Pertama, ianya lebih baik untuk watak berkenaan hanya dilakonkan oleh Hugh Jackman. Keduanya, Keanu sudah agak berumur untuk memegang watak Wolverine. Sebagai perbandingan, usia Hugh Jackman kini 50 tahun manakala Keanu pula 54 tahun.

Seorang peminat memberi gambaran tentang bagaimana rupa Keanu sekiranya beliau tetap diberi peluang sebagai Wolverine. Nampaknya, rupa beliau tidak kurang hebatnya jika berada dalam persalinan Wolverine!

Quick 30 min edit for today. Keanu reeves as #Wolverine I know Keanu Reeves looks nothing like Wolverine but Keanu Reeves is a gift to the Human race. I am okay with anything that he does wether it suits him or not 😂 #keanureeves #wolverine

A post shared by  S P D R M N K Y X X I I I (@spdrmnkyxxiii) on Dec 22, 2018 at 8:52am PST

Tetapi peratusan untuk Keanu memegang watak Wolverine adalah sangat rendah kerana faktor umur. Adalah lebih baik untuk Marvel mencari seorang yang lebih muda untuk menggantikan Hugh jika benar mereka mahu mencari pengganti. Keanu sudah mencipta legasi sendiri menerusi siri John Wick dan rasanya baik dibiarkan begitu. Apa pandangan anda selepas melihat gambar fan art ini?

#RealDeal. Nak dapatkan handphone power 8GB RAM + 128GB Storage? Jom tonton video ini.


Ini Mungkin Senarai iPhone Yang Menyokong Apple iOS 14

Sudah menjadi kewajipan buat Apple untuk memperkenalkan versi terbaru Apple iOS pada setiap tahun. Pihak Apple pada beberapa hari yang lalu turut mengesahkan Apple akan menjalankan atur cara Worldwide Developers Conference secara atas pada 22 Jun ini secara atas talian dimana iOS 14 bakal membuat diumumkan.

Menerusi atur cara ini, Apple akan berkongsi dengan lebih lanjut mengenai apa yang terbaru mengenai iOS, iPadOS serta beberapa lagi kemas kini lain daripada jenama ini.

Melihatkan iOS 14 yang dijangka bakal dilancarkan sekitar pertengahan September, pasti ramai yang tertanya-tanya model iPhone yang manakah masih diberi sokongan daripada Apple.

Menerusi ura-ura yang dikongsikan, Apple bakal mula menyediakan kemas kini iOS 14 buat semua pengguna iPhone SE 2016, iPhone 6s dan ke atas. Dalam erti kata lain, seperti iOS 13 juga, iPhone 6 serta model-model sebelumnya tidak lagi akan menerima kemas kini terbaru daripada Apple.

Buat anda yang tidak mahu terlepas dengan versi terbaru Apple dan masih lagi memakai model iPhone yang disebutkan, mungkin sudah tiba masanya anda beralih kepada model yang lebih baru. Apple iPhone SE 2020 mungkin pilihan buat anda yang mahukan iPhone bersaiz kecil dengan harga mampu milik.

Ura-ura mengatakan iPhone 12 bakal ditawarkan dengan harga sekitar RM2,749 sahaja. Klik pautan di bawah untuk mengetahui dengan lebih lanjut.

Apple iPhone 12 Bakal Ditawarkan Dengan Harga Sekitar RM2,749?

iPhone SE 2020 Dilancarkan Secara Rasmi Dengan Harga Serendah RM1,999

Dianggap ‘Rare’, iPhone 5 Menjadi Buruan Di Ebay Dengan Harga Sehingga RM3,452


5 Item Berbaloi Untuk Anda Sambar Sempena Jualan Ramadan Lazada

Beberapa hari lagi kita bakal menyambut bulan Ramadan. Khas kepada semua umat Islam di seluruh dunia, kami di Vocket mengucapkan Selamat Menyambut Ramadan Al-Mubarak dengan ucapan “puasa dua tahun lepas dah ganti ke belum?”

Buat mereka yang memang menunggu kedatangan promosi barangan sempena Ramadan, teruskan usaha anda kerana Lazada kini sedang menjalankan promosi Ramadan. Jadi ini waktunya anda boleh beli barang dengan murah lagi.

Sebentar tadi saya lihat banyak barang-barang dijual dengan harga promosi yang jauh lebih murah berbanding sebelumnya. Ada yang sehingga potongan harga 90%, murah betul. Tapi banyak juga yang sudah sold out. Untuk pengetahuan anda, kempen promosi ini sudah berjalan sejak 19 Mei lagi dan bakal berakhir pada 15 Jun ini.

Sebagai wakil persatuan kaki shopping online Malaysia yang tidak diiktiraf, 5 item ini menarik perhatian saya.

Biasanya bila tiba musim raya, ramai orang datang berkunjung ke rumah. Nanti depan pintu rumah pun bersepah-sepah dengan kasut tetamu. Bagi mengelak membuang masa mencari kasut, saya rasa tuan rumah boleh beli almari ini untuk letak kasut sendiri.

Nanti tak adalah tersalah pakai kasut tetamu. Kira alamari ini untuk letak kasut tuan rumah sahaja. Harga pun murah, boleh dapatkan di sini.

Perkara yang sering berlaku di bulan Ramadan ialah pembaziran makanan. Dengan adanya microwave ini bolehlah panaskan semula makanan yang tak habis. Boleh buat juadah sahur, bukan sahaja duit masa pun jimat.

Sharp antara jenama alat elektronik yang berkualiti dan dipercayai. Microwave harga mampu milik ini boleh didapati di sini.

Sekarang ini musim di Malaysia memang sangat panas. Dengan memasang air cond di rumah, ini sedikit sebanyak dapat membantu hindari rasa mahu minum air di siang hari ketika bulan Ramadan.

Untuk promosi air cond ini disertakan 2 tahun jaminan. Boleh dapatkan di sini.

Kepada suri rumah, ini untuk anda. Nanti tak ada lagi alasan ‘malas kemas rumah sebab penat’. Dengan bantuan vacuum ini, kerja mengemas pasti jadi lebih murah.

Sepanjang pengalaman saya menggunakan barang jenama Haier memang puas hati. Tak ada lagi masalah setakat ini. Anda boleh dapatkan vacuum ini di sini.

Pecayalah, biasanya bulan Ramadan memang sibuk nak cari bekas untuk simpan makanan yang berlebihan. Oleh itu saya syorkan bekas yang ini. Bukan sahaja datang bersama set pelbagai saiz, malah boleh digunakan untuk panaskan semula makanan menggunakan microwave.

Kalau nak letak dalam freezer pun boleh, tahan beku dan tak mudah retak. Boleh dapatkan di sini.


Ini Mungkin Speaker Paling ‘Hipster’ Pernah Dihasilkan

Pernahkah anda merasakan rekaan speaker di kediaman anda tidak cukup hipster dan agak membosankan. Kebanyakannya berbentuk kotak dan tidak menepati citarasa seorang yang mahukan design yang minimalis.

Kerjasama Richard Clarkson Studio dan Crealev telah mencipta sebuah speaker yang bukan sahaja mengeluarkan audio yang berkualiti malah hadir dengan rekaan yang sangat unik.

Apa yang menariknya mengenai speaker berbentuk ‘awan terbang’ ini selain daripada rekaannya adalah effect terapung yang ditampilkan. Meletakkan di ruang tamu pastinya membangkitkan rasa futuristik. Seperti juga piring hitam, speaker ini bakal berputar disamping terapung di atas board tersebut ketika lagu dimainkan. Cool!

Setakat ini Floating Cloud masih ditahap prototype. Walaubagaimanapun, fungsi seperti levitating cloud bakal dikekalkan. Jika anda mencari sebuah bluetooth speaker dengan rekaan yang fancy dan cool, speaker ini mungkin bakal menjadi pilihan pertama anda.


Ini Mungkin Toaster Paling ‘Fun’ Anda Boleh Dapatkan Ketika Ini

Pernah terfikir untuk dapatkan roti bakar dengan rekaan yang comel? ‘there’s an app for that’. Sebuah syarikat daripada United States hadir dengan sebuah idea untuk membolehkan pengguna mencorak roti yang dibakar hanya dengan penggunaan Toasteroid dan aplikasi pada telefon anda.

Penggunaan sistem mikro filamen yang canggih membolehkan anda membakar roti anda mengikut kretiviti anda. Dalam erti kata lain, anda dibenarkan menentukan bagaimana roti anda ingin dibakar. Sama ada logo Pikachu mahupun panda yang comel.

Anda boleh dapatkan Toasteroid yang kini berada di Kickstarter bermula dengan harga $79 USD untuk model double-slice dan $65 USD buat Toasteroid single-slice. #Teamhipster mesti tak lepaskan peluang untuk dapatkan toaster yang cool ini.


‘Ini Namanya Fitnah’ – Bella Astillah ‘Terpaksa’ Buka Mulut Jawab Spekulasi Keretakan Rumah Tangga

Baru-baru ini muncul spekulasi hubungan rumah tangga Bella Astillah dan suaminya berdepan dengan masalah apabila ada yang berkongsi hal tersebut di media sosial.

Susulan itu, Bella Astillah telah mengeluarkan satu kenyataan di Instagram miliknya selepas lama berdiam diri. Dalam perkongsian terbabit, Bella bertindak menegur sesetengah pihak yang telah menggunakan kenyataan lamanya serta menyuntingnya seolah-olah penyanyi ini ada memberikan kenyataan yang baru.

A post shared by B E L L A A S T I L L A H (@bellaastillah)

Tambahnya, Bella menganggap posting-posting berkenaan sebagai satu fitnah dan dia turut menyatakan bahawa pihaknya berusaha untuk berdiam diri tetapi isu berkenaan semakin menjadi-jadi apabila dibiarkan terlalu lama.

Malah, dia turut menerima saranan orang ramai untuk mengambil tindakan undang-undang tetapi Bella menolak untuk berbuat demikian disebabkan lebih banyak perkara lain yang perlu diutamakan.

Bella turut memohon pihak terlibat untuk menghentikan segala spekulasi terhadap mereka, apabila ahli keluarga dan sahabat-sahabat di Sabah dan Singapura sering ditanya mengenai isu berkenaan.


‘Ini Namanya Menghina Profesion Perubatan’- Iklan SPRM Berkaitan Rasuah Terima Kritikan Netizen

Aktiviti menerima dan memberi rasuah adalah salah satu aktiviti yang boleh menghancurkan sesebuah organisasi dan juga negara. Malah, Malaysia jatuh ke kedudukan ke-57 daripada 180 negara dalam Indeks Persepsi Rasuah (CPI) Transparency International (TI) pada tahun 2020.

Terbaharu, Suruhanjaya Pencegahan Rasuah Malaysia (SPRM) telah memuat naik iklan memaparkan aktiviti rasuah bagi memberi kesedaran kepada masyarakat agar tidak terlibat dengan rasuah. Menerusi iklan itu, ia memaparkan situasi di sebuah klinik dimana seorang pesakit cuba merasuah doktor demi mendapatkan sijil cuti sakit.

MC boleh jadi rasuah? Mari saksikan bagaimana ini boleh berlaku. #RasuahDihinaMaruahDibina pic.twitter.com/tKDYN5nmj4

Dapat dilihat, pesakit tersebut menghulurkan sampul yang sipercayai ‘wang rasuah’ untuk membeli sijil cuti sakit. Iklan kesedaran berkaitan aktiviti rasuah tersebut telah meraih perhatian orang ramai dan mengundang pelbagai reaksi netizen.

Rata-rata netizen mempersoalkan tindakan SPRM memuat naik iklan menggunakan situasi seorang pesakit merasuah doktor semata-mata mahu mendapatkan sijil cuti sakit.

This is an insult to the profession! No such thing ever happens. Ask any doctors and we'll tell you the truth.

Next time do a video on how SPRM officer misappropriated RM 25 million! https://t.co/j3eG16MwwC

— ♚ⓢⓗⓐⓥⓘ ♚ (@shavimanutd) January 4, 2022

@HKontrak @malaysianmedic1 @KKMPutrajaya @Khairykj @DGHisham this is absurd and tarnishing our profesion. Apa benda ni weh ? https://t.co/4oXK0jhiiY

— M. Kamal (@mustaphakamal93) January 4, 2022

the audacity. after everything these frontliners have done for our country during this pandemic, ko boleh kata kita take rasuah?!

come on @SPRMMalaysia have some respect will ya. what kind of ad is this @Khairykj ? https://t.co/5MMTRF89wG

— Asma Azlan (@mariagoo) January 4, 2022

Y’all should have used these as your ad content ! @SPRMMalaysia https://t.co/lhxORzlwNf pic.twitter.com/g6wkcoaZzt

— Subash Sivanaesvaran (@SubashSivanaes) January 4, 2022

Bukan itu sahaja, para netizen turut mengkritik kerana tindakan tersebut tidak menghormati profesion perubatan dan juga mengatakan banyak lagi contoh boleh digunakan berdasarkan kes yang pernah berlaku.

Malah, rata-rata netizen juga berkongsi beberapa kes berkaitan rasuah yang pernah terjadi dan seharusnya itu yang menjadi konten iklan jauhi rasuah bukannya ini.

Sementara itu, kami kongsikan beberapa artikel berkaitan iklan pada pautan di bawah ini.

‘Orang Malaysia Dah Tak Reti Bahasa Melayu Ke?’ – PPIM Tegur Iklan RapidKL Guna Bahasa Cina

Terselit Mesej ‘Makan Dalam’, Iklan Raya Ini Jadi Bualan Netizen

Mahu Ajak Jennie Blackpink Keluar Makan Malam, Lelaki Ini Sanggup Bayar Papan Iklan Berharga RM123,000


‘Ini Namanya Trend’ – Vivy Yusof Ditegur Netizen Tunjuk Tutorial Gayakan Selendang Nampak Leher

Nama Vivy Yusof tidak perlu diperlu diperkenalkan lagi, pasti ramai yang mengenali individu ini. Umum mengetahui bahawa Vivy Yusof merupakan pemilik jenama dUCk dan boleh dikatakan jenama tersebut memiliki peminatnya tersendiri.

Seperti kebiasaanya, Vivy Yusof sering berkongsi tutorial untuk menggayakan tudung bawal dan selendang keluaran jenamanya di media sosial. Terbaharu, Vivy telah berkongsi video tutorial memakai selendang gaya ‘simple’ untuk dicuba oleh peminatnya.

A post shared by Vivy Yusof (@vivyyusof)

Menerusi video tersebut, Vivy dilihat menarik ke belakang selendang itu dan menggunakan pin untuk ‘secure’ ‘selendang terbabit tetapi tidak menutup di bahagian leher.

Perkongsian gaya tudung tersebut telah meraih perhatian ramai orang terutama sekali peminat Vivy dan rata-rata netizen turut mengatakan bahawa gaya tudung itu tidak mengikut syariah.

Malah, segelintir netizen berpendapat bahawa ia sekadar trend fesyen dan digayakan ramai orang termasuklah ‘non-muslim’ di seluruh dunia tetapi tidak sesuai untuk yang beragama Islam. Ada juga netizen yang teruja untuk mencuba gaya tudung yang ditunjukkan oleh Vivy dan memuji gaya tersebut.

Sementara itu, kami kongsikan beberapa artikel berkaitan Vivy Yusof pada pautan di bawah ini.

‘Belum Setahun Dah Rosak’- Netizen Kecewa Dan Mula Pertikai Kualiti Beg Keluaran dUCk

Selepas Soonaru, Pelukis Ilustrasi Ini Pula Dakwa Karyanya Ditiru FashionValet


Ini Orang Tua Paling Sporting Yang Mungkin Anda Lihat Hari Ini. Anda Akan Ketawa Melihat Gelagatnya

Orang tua ini tidak peduli tentang hidup. Tonton beliau lempar tongkatnya dan menari apabila muzik dimainkan


Ini Pandangan Hibah 1.25% Tabung Haji Dari Mata Perunding Kewangan

Benarkah matlamat Tabung Haji hanya untuk simpanan menunaikan haji?

“Simpanan di Tabung Haji untuk tujuan pergi haji sahaja, bukan untuk buat keuntungan pun”.

Bagi yang beranggapan begitu, suka saya kongsikan Visi & Misi institusi ini yang dipetik dari website rasmi Tabung Haji sendiri.

Daripada 7 item (1 Misi dan 6 Visi), hanya satu berkait langsung dengan ibadah haji, iaitu;

“Memudah Dan Menyempurnakan Urusan Jemaah Ke Arah Haji Mabrur” manakala 5 yang lain memang berkaitan langsung perihal modal dan keuntungan. Lihat Visi utamanya;

Diikuti misi-misi lain berkisar tentang memperkasa ekonomi, pelaburan, engembleng dan memperkaya modal, serta akhir sekali memberi pulangan yang kompetitif. Kebanyakan Visi dan Misi Tabung Haji adalah berkenaan menambah nilai keuntungan kewangan. Hanya satu berkenaan ibadah haji dan satu lagi tentang perkhidmatan cemerlang.

Maka tidaklah salah untuk para pendeposit meletakkan harapan untuk mendapatkan keuntungan melalui simpanan di Tabung Haji. Ia memang dinyatakan dalam Visi dan Misi TH yang dipaparkan kepada pengguna di website mereka. Jadi kalau ada yang kata TH hanya untuk simpanan haji, ia kurang tepat.

Selalunya yang kata begitu sebab nak back-up tindakan kerajaan dan TH berikan hibah rendah. Back-up biarlah dengan fakta. Alasan “TH HANYA utk simpanan haji”, tak berapa kemas hujah back-up tersebut.

Selepas pengumuman hibah TH baru-baru ini yang diumumkan rendah, tidak mustahil ramai pendeposit mula mengeluarkan wang mereka di Tabung Haji. Sebagaimana hak TH untuk memberikan hibah kepada pendeposit, pendeposit juga berhak untuk mengeluarkan wang mereka untuk dipindahkan ke tempat lain. Memang dalam mana-mana situasi kewangan, ramai yang akan bertindak berdasarkan sentimen.

Lihat situasi ketika untung;
– Ketika harga saham naik, ramai berpusu-pusu masuk pasaran saham
– Ketika harga hartanah naik, ramai yang menjadi pelabur-pelabur hartanah segera
– Ketika harga emas naik, ramai yang mencuba-cuba pelaburan emas
– Ketika pasaran unit trust naik, jualan unit trust pun turut naik

Begitu juga sebaliknya;
– Ketika pasaran saham jatuh, ramai tak berani masuk pasaran saham
– Ketika harga emas mulai jatuh, ramai yang segera jual emas
– Ketika harga hartanah muram, ramai tak berani mencuba pelaburan hartanah
– Ketika pasaran unit trust merosot, jualan unit trust turut merosot

Perkara yang sama tak mustahil berlaku di Tabung Haji. Berdasarkan status-status FB berkaitan TH dan komen-komen mereka, ramai yang hilang kepercayaan terhadap Tabung Haji dan akan mengambil tindakan untuk mengeluarkan wang mereka di Tabung Haji.

Ramai yang bertanya pandangan saya tentang tindakan yang perlu dibuat apabila TH berikan hibah yang rendah?

“Afyan, apa nak buat sekarang? TH bagi hibah 1.25% sahaja ni?”

Dalam kewangan, sesuatu tindakan perlu diambil berdasarkan rasional bukan emosional. Sentimen adalah emosional. Memang TH ada nilai sentimental yang tinggi bagi umat Islam di Malaysia. Saya pernah tulis dulu, bukan “lokasi” duit yang perlu kita ubah tapi diri kita. Mindset kita.

Saya pernah kongsikan di satu penulisan yang pernah saya kongsikan.

“Afyan, tulis panjang-panjang ni, aku nak tanya satu soalan sahaja. Perlukah kita keluarkan wang dari Tabung Haji? Selaku perunding kewangan apa nasihat kau?”

Gunakan rasional, bukan semata-mata emosional. Apapun dalam tindakan kita terhadap wang kita di TH, perlu didasari rasional dan fundamental kewangan. Lagi pula yang hibah 1.25% itu ialah tahun 2018. Jika keluarkan sekarang pun tidak mengubah apa-apa yang sudah berlalu.

Tahun 2018 memang tahun yang mencabar. Saham-saham ekuiti Malaysia, hampir semua merah. Dana-dana unit trust, pun majoriti jatuh. Ramai pelabur yang marah-marah. Ia banyak bersangkut paut Pilihan Raya Umum tahun lepas dan kerajaan baru. Pelabur luar dan dalam kurang berkeyakinan. Sentimen juga tu. Maknanya, kalau tak letak duit di TH pada tahun 2018 dan letak di instrumen pelaburan lain, kebarangkalian lebih rendah itu ada.

Hibah tahun 2019? Wallahualam. Tak siapa yang tahu. Kecuali kalau saya ada mesin masa, malangnya tiada. Secara rasional, kita melihat usaha pemulihan TH yang dilakukan oleh kerajaan dengan melantik tenaga pakar yang berkaliber sebagai kumpulan pengurusan strategik Tabung Haji.

TH kini diketuai oleh pasukan kerja yang kompeten. Jadi, besarkan harapan umat Islam agar TH yang ada hari ini dan akan datang dapat berikan keuntungan yang lebih baik seiring Visi dan Misi Tabung Haji itu sendiri. Dato’ Sri Zukri Samat yang Pengarah Urusan Kumpulan & Ketua Pegawai Eksekutif Tabung Haji sekarang mempunyai track record yang baik dalam membangunkan perbankan Islam terutama Bank Islam.

Kepakaran dan pengalaman beliau bakal dicurahkan untuk membangunkan TH seiring dengan matlamat asal Tabung Haji bagi mencapai visi TH iaitu “Tonggak Kejayaan Ekonomi Ummah; Pengurusan Haji Terbilang”

Bukan calang-calang Visi Tabung Haji ini. Ayuh sama-sama kita doakan agar Allah selamatkan Tabung Haji. Sebarang kemungkinan mungkin terjadi. “Past performance does not indicate future results”. Prestasi hibah TH yang lemah tahun lepas tidak menandakan ia akan terus lemah untuk tahun ini dan akan datang. Prestasi dan “track record” lampau pasukan top management TH sekarang yg diketuai oleh Dato’ Zukri juga tidak menjamin hibah akan datang lebih baik dari sekarang.


Ini Pandangan Kami Selepas Cuba Internet Percuma Dalam Penerbangan AirAsia

Baru-baru ini ramai betul orang bercerita tentang internet percuma yang ditawarkan oleh AirAsia. Buat anda yang belum tahu, AirAsia kini menawarkan internet dan hiburan dalam penerbangan secara percuma. Menarik bukan?

Seperti yang kita tahu, zaman sekarang ini internet memang sangat berguna. Lebih-lebih lagi semasa dalam penerbangan. Kata orang, boleh sentiasa kekal berhubung dan yang paling penting boleh hilangkan bosan dan mengantuk!

Bila ada internet ini senang, banyak perkara yang boleh dibuat. Boleh buka Facebook, upload gambar di Instagram, balas Whatsapp atau semak email dan banyak lagi. Bercakap tentang internet percuma yang ditawarkan oleh AirAsia, baru-baru ini kami sudah cuba sendiri akses internet pada ketinggian 10,000 kaki di udara dan ini pengalaman yang ingin kami kongsikan.

Baik, sebenarnya internet percuma ini sudah lama ditawarkan AirAsia melalui pelan ROKKI, cuma kali ini lebih menarik sebab AirAsia dan Tonton kini berkerjasama untuk berikan kepuasan hiburan yang lebih baik.

Buat pengetahuan anda, pelan internet ROKKI ini tersedia di dalam penerbangan terpilih sahaja, bukan semua. Anda boleh semak di laman web AirAsia terlebih dahulu.

Untuk dapatkan akses internet percuma di dalam penerbangan ini mudah sahaja, anda hanya perlu sambungan Wi-Fi ROKKI yang tersedia ke telefon pintar anda. Selepas Wi-Fi disambungkan, anda sudah boleh akses internet percuma dan layari laman web ROKKI di www.rokki.com.

Ini sangat menarik, walaupun akses percuma ini terhad tetapi dijamin anda berpuas hati. Setelah layari laman web ROKKI, anda boleh menikmati beberapa hiburan yang disediakan. Antaranya ialah, menotonton filem, drama atau kartun animasi, main game, baca majalah onlione atau dengar muzik. Percuma!

Ketika cuba pelan internet ROKKI ini, kami ambil penerbangan dari Kuala Lumpur ke Kota Kinabalu, Sabah. Jarak perjalanan lebih kurang 2 jam. Jadi, kami pilih untuk tengok kartun animansi Ejen Ali. Nak layan drama Istanbul Aku Datang pun boleh, ada banyak pilihan drama dan filem. Boleh dikatakan semua genre filem ada.

Bagi kami, menonton filem antara pilihan hiburan yang berbaloi untuk hilangkan bosan semasa dalam penerbangan. Tapi, kalau anda bukan kaki filem, boleh pilih untuk main game atau dengar muzik.

Lebih jelas lagi, dengan pelan internet ROKKI, setiap penumpang diberikan akses internet percuma untuk tonton filem, main game, dengar muzik, dan baca majalah online. Tapi kalau nak show off dengan buat live video di Instagram untuk beritahu kawan-kawan yang anda sedang berada di atas awan, anda boleh dapatkan pelan ROKKI pada harga serendah RM9.00.

Ada dua pelan yang ditawarkan ROKKI, iaitu Chats Plan dan Internet Plan. Bezanya, Chats Plan lebih kepada akses internet untuk aplikasi permesejan seperti Whatsapp atau Wechat, manakala Internet Plan pula adalah untuk layari internet seperti biasa. Tapi, kalau nak lebih jimat lebih baik anda beli sebelum waktu penerbangan. Boleh dapatkan di sini.

Oh ya, tentang filem dan drama, semua cerita yang ada di tonton.com.my semuanya diakses dengan internet ROKKI secara percuma. Tak perlu ada akaun Tonton pun boleh tengok. Memang betul-betul #tontonmacamvip.


Ini Pandangan Para Guru Mengenai Proses Pengajaran Dan Pembelajaran Menerusi DidikTV

Inisiatif DidikTV KPM merupakan usaha positif dalam sistem pendidikan negara. Selain itu, ia berfungsi sebagai platform penting bagi Pengajaran dan Pembelajaran di Rumah (PdPR).

Program pendidikan maya melangkaui bilik darjah menerusi DidikTV KPM ini juga telah disiarkan melalui saluran ntv7 dan mendapat komen dari guru-guru di Malaysia. Jom kita tengok adakah ia membantu atau tidak?

Cikgu Azzuhana, 35 tahun, yang mengajar di SMK Seksyen 18 Shah Alam melahirkan rasa syukur dengan adanya platform seperti DidikTV KPM. Beliau memberi pandangan bahawa saluran ini dapat memberi sedikit sebanyak ‘mood’ kepada murid.

“Murid dapat melihat guru secara live di televisyen, seolah-olah mereka nampak guru mereka di dalam kelas. Keadaan ini membolehkan murid fokus berbanding menggunakan aplikasi ‘MEET’ atau sebagainya,” kata Cikgu Azzuhana.

Difahamkan DidikTV KPM juga dapat mengurangkan sedikit bebanan guru kerana murid mempunyai sumber lain untuk mendapatkan info tambahan tentang topik yang dipelajari.

Mengajar subjek Fizik tingkatan 4 dan 5 di SMK Raja Ali, Jalan Ipoh Kuala Lumpur, Cikgu Khairunnisa akui bahawa PdPR sebelum ini sangat mencabar bagi dirinya kerana beliau hanya mengajar melalui peranti.

Tapi, kini beliau berasa teruja dengan adanya DidikTV KPM kerana ia sangat membantu anak muridnya yang mempunyai masalah internet di rumah.

“Sebagai warga pendidik dan pernah menjadi salah seorang penyampai DidikTV Road To SPM 2020, saya sangat menyokong dan menyambut baik program DidikTV. Program ini memberi manfaat khususnya buat murid yang mempunyai masalah peranti terutamanya di luar bandar,” kata Cikgu Khairunnisa.

Tambahnya lagi, program senaman dan motivasi yang diselitkan di DidikTV KPM adalah sangat menarik serta bermanfaat kepada semua murid terutamanya dalam menghadapi krisis pandemik sekarang.

Berasal dari Perak dan kini menetap di Kuala Selangor, Cikgu Arzman merupakan guru mata pelajaran Matematik ini berkongsi pendapat nya tentang DidikTV KPM, dimana ia adalah satu usaha yang positif dari KPM bagi membantu para pelajar di Malaysia.

“Bagi saya, program ini memang sangat memberi impak yang sangat positif dan ia membantu guru guru dalam mempelbagaikan bahan pengajaran mereka,” kata Cikgu Arzman.

Selain itu, beliau berpendapat bahawa kandungan DidikTV KPM itu juga sangat bagus dan mudah difahami oleh pelajar.

Pasangan suami isteri ini merupakan guru pelajar sekolah rendah yang kini mengajar di salah sebuah sekolah di Johor, dan mereka juga berasa kagum bila melihat program seperti DidikTV KPM ini disiarkan dan bagaimana ia dapat memberi input kepada murid.

“Ia amat bersesuaian lah bagi saya lebih-lebih lagi apabila terdapat lagu-lagu waktu belajar. Murid-murid sekolah rendah amat tertarik jika adanya lagu-lagu sewaktu belajar,” kata Cikgu Akmal Faiz.

Teruja dengan adanya DidikTV KPM , Iffah sangat bersetuju dengan inisiatif ini. Katanya murid dapat mengisi masa mereka dengan baik di rumah dan juga silibus kokurikulum juga menjadi selaras.

“Murid dapat mengikuti pembelajaran dengan lebih baik kerana majoriti rakyat malaysia mempunyai tv dan saya percaya masalah kepelbagaian murid dalam memahami isi pembelajaran lebih dapat diatasi,” kata Cikgu Iffah.

Ini adalah antara luahan dan komen guru di Malaysia tentang DidikTV KPM. Rata-rata mereka sangat sokong dan menghargai segala usaha yang diberikan oleh kerajaan untuk membantu warga pendidik.

Sementara ibu bapa dan anak anak di rumah tu menonton DidikTV KPM, anda boleh lah sertai pertandingan Tonton, Rakam & Kongsi yang dianjurkan oleh KPM ini.

Apa yang anda perlu buat hanya lah dengan berkongsi pengalaman kali pertama anda menonton DidikTV KPM dan hadiah peranti bakal menjadi milik anda.

Jangan lupa tonton DidikTV KPM yang bersiaran di ntv7 bermula jam 7 pagi hingga 12 tengah malam setiap hari. Anda jugak boleh saksikan episod terkini di Youtube Channel ntv7 MALAYSIA Official.

Semoga dengan inisiatif ini boleh melatih dan membimbing murid serta guru terlibat untuk menambah baik dari segi kepelbagaian bahan bagi murid mendapatkan ilmu.


Ini Pandangan Saya Tentang Iklan Di Facebook Yang Bakal Dikenakan Cukai Pegangan

Pengiklanan merupakan aktiviti yang biasa dalam mana-mana perniagaan. Antara medium yang popular kini ialah FBAds terutamanya untuk perniagaan dalam talian.

Terkini terdengar berita mengenai pengiklanan di Google dan Facebook dikenakan 8% cukai pegangan (withholding tax).

Cukai pegangan merupakan cukai yang dikenakan kepada penerima pendapatan (pembekal) bukan pemastautin, namun cukai ini dipegang oleh pembayar (perniagaan) dan dibayar kepada pihak LHDN.

Sebagai contoh, apabila perniagaan mendapatkan khidmat dari luar negara, perniagaan perlu memegang sebahagian dari nilai bayaran sebagai cukai pegangan untuk dibayar kepada LHDN.

Antara jenis bayaran kepada bukan pemastautin yang dikenakan cukai pegangan ialah perkhidmatan, yuran teknikal, sewa harta boleh alih, bayaran kontrak, faedah dan royalti.

Secara teorinya, jika kos perkhidmatan tersebut bernilai RM1,000 dan kadar cukai pegangan ialah 10%, maka perniagaan perlu membayar RM100 kepada pihak LHDN dan cuma membayar RM900 kepada pembekal perkhidmatan dari luar negara tersebut.

Saya akan fokuskan perbincangan ini kepada FBAds sahaja.

Kos FBAds ini diklasifikasi sebagai Royalti dan bukanlah perkhidmatan pengiklanan. Mengapa?

Pihak Facebook menawarkan sistem untuk peniaga mengiklankan produk mereka. Peniaga sendiri yang akan menulis iklan dan menentukan beberapa kriteria tertentu dalam sistem FBAds.

Jadi pihak FB hanya menawarkan penggunaan sistem mereka dan bukan memberikan perkhidmatan pengiklanan.

Bayaran untuk menggunakan sistem inilah yang diklasifikasikan sebagai Royalti.

Invois FBAds pula diterima dari Ireland. Berdasarkan perjanjian pengelakan percukaian dua kali dengan Ireland, kadar cukai pegangan bagi Royalti ialah 8%.

Masalah timbul apabila kebanyakan pembekal ini tidak bersetuju dengan penolakan ini. Bagi mereka nilai perkhidmatan mereka ialah RM1,000 dan bukannya RM920 (selepas ditolak 8% cukai pegangan bernilai RM80).

Pembayaran FBAds yang bernilai RM1,000 dianggap sebagai 92% dari jumlah Royalti, iaitu 8% lagi merupakan cukai pegangan.

Jadi, kos sebenar yang dikeluarkan oleh peniaga ialah:
RM1,000 / 0.92 X 8% = RM86.96

Kos pengiklanan di FBAds anda sebenarnya ialah RM1,086.96.

Persoalannya, masih berbaloikah perniagaan menggunakan medium FBAds?

Ia bergantung kepada sejauh mana perniagaan tersebut mengetahui nombor-nombor perniagaan mereka seperti margin keuntungan, kos produk dan kos overhead.

Anda juga perlu melihat peratus pulangan / kejayaan pengiklanan FBAds ke atas penjualan produk anda.

Jika tidak berbaloi, di mana pula anda mahu salurkan kos iklan tersebut?

Nota : Perbincangan ini berdasarkan pandangan peribadi penulis, dan bukanlah sebarang bentuk nasihat dan konsultasi.


10 Mini Food Truck Yang Pelik Dan Menarik

Negara sedang hangat dilanda fenomena trak makanan terutama di ibu negara. Pelbagai rupa dan saiz trak makanan yang digunakan oleh pengusaha. Saiz terkecil mungkin sebuah lori pasar malam jenama Daihatsu atau kenderaan seumpamanya buatan China. Tahukah anda rupa dan saiz trak makanan lebih kecil dan menarik di luar negara? Kebanyakannya van lama seperti jenama Volkswagen atau kenderaan khas jenama Citroen yang digunakan mengangkut binatang ternakan yang telah diubahsuai atau sebuah kenderaan beroda tiga yang memang khas dibina sebagai trak makanan. Mungkin rupa dan saiz mini trak makanan ini boleh dijadikan inspirasi untuk identiti bakal perniagaan makanan jalanan anda.

Tuk Tuk Factory, sebuah syarikat Belanda telah mencipta E-Tuk Vendo, yang dikuasakan elektrik van gaya beca. E-Tuk Vendo ini biasa digunakan di India, Asia dan Afrika untuk food truck dan katering mobil. Kenderaan ini memiliki bumbung solar, penutup hujan dan sistem berkuasa untuk sinki dengan pam air, peti sejuk dan palam elektrik. Ia juga mempunyai 3 meter persegi kotak yang boleh diubah untuk jualan. Harga asas versi E-Tuk Vendo ialah Euro 24,000, dengan jangkamasa tiga hingga empat bulan untuk disiapkan.

Food truck di Eropah lebih bersaiz kecil dan kompak. Contohnya Mozza & Co., yang mengetengahkan konsep mobile mozzarella bar. Pelanggan mendapat 4 jenis untuk dipilih seperti burrata dan dikombinasikan dengan pilihan salad dan sos seperti prosciutto dan basil. Pencuci mulut seperti tiramisu turut disediakan. Ini rekabentuk food truck kedua yang diminati penulis Vocket!

Van ais krim jenis amphibious dengan kelajuan 5 knots dan diiringi lagu klasik Rod Stewart ‘We Are Sailing’ ini dikendalikan oleh Jamie Campbell telah melalui Sungai Thames, UK dan Terusan Venice, Itali. Selain menyediakan ais krim, HMS Flake 99 membawa misi yang lebiih besar iaitu kempen Minggu Kebangsaan Ais Krim dan penurunan angka penjual ais krim di jalanan kerana peningkatan zon larangan.

Kenderaan ini digunakan meluas di Eropah direka oleh syarikat Citroen. Ia kelihatan menarik dan tough dengan garisan berulangan di badan kenderaan.

Kenderaan biru dan putih ini digunakan untuk menjual ais krim. Rupanya amat vintage! Dan unik dengan memiliki bonet rendah di depan dan lengkungan di atap membuatkan ia kelihatan pelik berbanding kenderaan masa kini.

Jafe Jaffles boleh ditemui di Sydney, Australia. Ia diasaskan oleh sekumpulan anak muda yang diketuai Luke Bridgeford dengan mengetengahkan makanan tradisional Australia. Mereka menggunakan van Volkswagen Kombi zaman Perang Dingin.

Seperti yang anda lihat di bawah ini, permukaan trak ditutup dengan buluh kuning termasuklah stereng trak. Unik kan! Tahap rare dah begini.

Roving Mammoth Burritos ini dicipta khas untuk jual makanan di kawasan pergunungan bersalji. Mereka fokus kepada pemain ski yang lapar dan mahukan burritos panas menjadi hidangan selera.

Lihat sahaja kenderaan ini kita sudah tahu apa yang dijualnya. Rupa sandwich bergerak ini milik Westport Flea Market yang menjual pelbagai pilihan sandwich dan burger di jalanan bandar Kansas, Amerika.

Majlis Perbandaran Paris dan Datuk Bandar Paris menyokong perniagaan trak makanan telah melancarkan panggilan bagi 40 trak makanan baru untuk tahun 2015. Konsep ini mendapat permintaan tinggi dan satu kejayaan besar bagi peniaga makanan jalanan. Jenama-jenama besar turut cuba menerokai niche ini termasuk Monoprix, Heinz, Richemont, Pantas dan Pierre & Vacances! Ini trak makanan favourite penulis Vocket! Ia kelihatan awesome, elegan dan kemas. Nampak simple tetapi ada nilai premium.

Mudah-mudahan penulis Vocket juga akan ada sebuah kenderaan seperti ini untuk dijadikan food truck! Amin! Membantu kembangkan niche ini secara inovatif dari segi rekabentuk kenderaan dan konsep selera menu yang original.

Sumber: Fine Dining Lovers, Mozza & Co., Thrillist, Daily Mail, Comet Camper, Nice Art Life, Thrillist 2, Restaurantemploi

LIKE dan FOLLOW Vocket di Facebook serta Instagram


5 Item Yang Sedang Sale Di Lazada Khas Buat Peminat Gadget

Sale Online Revolution Lazada kembali lagi. Maknanya ini merupakan waktu terbaik untuk anda dapatkan barangan-barangan yang sudah lama anda idamkan dengan harga promo. Nice!

Seperti yang ada tahu, Online Revolution Lazada pada kali ini cuma berlangsung selama 3 hari iaitu 12 Disember sehingga 14 Disember 2016 sahaja. Sudah berapa banyak anda shopping sempena sale ini? Atau masih mencari promo yang best?

Jangan risau, kali ini kami bawakan kepada anda 5 gadget atau barangan elektronik yang peminat gadget pasti suka.

Jika anda sedang mencari telefon dengan budget dibawah RM500. Pilihan anda untuk mendapatkan Xiaomi Redmi 3S memang terbaik! Sebabnya dengan harga RM499, Xiaomi Redmi 3S berjaya menawarkan sebuah telefon dengan skrin 5-inci Full HD.

Penyediaan RAM 2GB cukup untuk anda yang suka bermain game. Lebih menarik, telefon dengan rekabentuk slim ini turut disertakan dengan kapasiti bateri 4100mAh. Memang besar dan puas hati. Buat anda yang sekadar menggunakan telefon bagi aplikasi Whatsapp dan Facebook, mengecas telefon ini 2 hari sekali boleh dikatakan agak realistik.

Agak rare sebenarnya dengan harga yang ditawarkan, telefon ini hadir dengan fingerprint sensor dimana fungsi ini jarang sekali hadir pada telefon-telefon dengan price range yang sama. Anda boleh dapatkan telefon ini dengan harga promosi di sini.

Buat peminat GoPro dan action cam, ini masa terbaik untuk anda grab peluang ini. Model terbaru GoPro iaitu HERO5 yang hadir dengan rakaman 4K kini turut dijual dengan harga promosi.

Untuk pengetahuan anda, harga asal bagi GoPro HERO5 adalah RM1,999.00 dan kini model terbaru ini dijual dengan harga RM1,649.00 sahaja. Boleh tahan banyak juga diskaun.

Buat anda yang masih memikirkan sama ada untuk mendapatkan HERO4 atau HERO5, cadangan kami adalah memilih HERO5. Sebabnya model terbaru GoPro ini tidak lagi memerlukan anda mendapatkan aksesori tambahan seperti waterproof case.

Penggunaan sensor terbaru pastinya buatkan gambar yang diambil tampak lebih cantik dan jelas. Anda boleh dapatkannya di sini.

Tidak kisah sama ada anda #TeamPC atau #TeamConsole, yang pasti promo terbaru PS4 daripada Lazada ini sememangnya awesome. PS4 Slim yang baru sahaja diumumkan buat pasaran Malaysia kini dijual dengan harga RM1,149 beserta warranty daripada 1 tahun daripada SEA.

Buat kaki FIFA atau PES, fight dengan member mesti lebih best dengan adanya PS4. Nak enjoy layan Netflix pun boleh. Dapatkannya di sini.

Apabila melibatkan bluetooth dan teknologi, pastinya ketahanan bateri menjadi ujian buat jam tangan pintar. Namun tidak pada Xiaomi Mi Band 2 yang mampu digunakan sehingga 20 hari untuk satu cas penuh.

Sebarang notifikasi atau fungsi melibatkan sosial media mahupun fitness semuanya boleh diakses menggunakan Mi Band 2. Lebih menarik, smartband ini turut menyediakan pelbagai aksesori dan strap. Nak tukar kepada strap leather atau metal pun boleh.

Kini anda boleh dapatkan Xiaomi Mi Band 2 dengan harga promosi di sini.

Kami yakin ramai diantara anda yang menggunakan telefon dengan OS Android. Namun buat peminat Apple dan bercita-cita mahu upgrade iPhone anda, ini merupakan masa terbaik.

Sebabnya, Lazada kini menawarkan diskaun sehingga RM400 untuk model ini dengan pilihan 5 warna menarik. Pembayaran secara bulanan juga ditawarkan sehingga 12 kali pembayaaran. Klik di link ini untuk tawaran iPhone 7.

Tawaran yang dinyatakan ini adalah terhad dan cuma berlangsung pada waktu yang singkat sahaja. Buat anda yang bercadang untuk mendapatkan barangan-barangan ini, nasihat kami jangan tangguh terlalu lama, kemungkinan gadget ini bakal sold out dengan segera. Selamat bershopping!

Baca lagi: 5 Telefon Yang Berbaloi Anda Dapatkan Sempena Sale Di Lazada


Ini Panduan Menggunakan Couchsurfing Berdasarkan Pengalaman Saya

Sejak akhir-akhir ini, mengembara cara backpacker telah mencuri tumpuan ramai kerana kosnya yang jauh lebih murah dan adventurous.

Pada pendapat saya, mengembara bukanlah sekadar mengumpul stamp dan melihat negara orang, tetapi ia juga adalah untuk mendalami cara hidup masyarakat tempatan.

Apabila saya travel, saya amat suka jika dapat melawat tempat yang kurang atau tiada pelancong supaya saya boleh rasai bagaimana kehidupan orang tempatan di situ.

Platform yang terbaik untuk mendapatkan pengalaman seperti ini adalah melalui Couchsurfing. Bukan sahaja platform ini free, tetapi di platform inilah saya mendapat ramai kawan dari berbagai negara.

Memang benar ada ketikanya Couchsurfing pernah menjadi isu kerana ianya dikatakan kurang selamat digunakan, tetapi tidak semuanya buruk dan hakikatnya kelebihan couchsurfing melebihi keburukannya.

Walaupun saya hanya sempat merasai Couchsurfing di 2 negara, saya juga banyak menjadi host dan guide bagi pelancong asing yang berkunjung ke Malaysia.

Di sini saya ingin memberikan tips-tips penting untuk anda yang ingin mencuba couchsurfing buat kali pertama.

1. Anda mesti mempunyai profil yang lengkap

Isi page About dengan sebaiknya. Penerangan tentang diri anda tidak perlu panjang tetapi ianya perlu menggambarkan tentang diri anda. Jangan malas untuk mengarang di page ini kerana ia adalah sesuatu yang bakal host anda akan baca dan nilai sebelum beliau ambil keputusan untuk terima anda.

Reference amatlah penting. Ia boleh membantu meningkatkan peluang anda untuk diterima oleh host bakal host.

Untuk mendapatkan reference, sekiranya anda mempunyai kawan yang sudah biasa dengan Couchsurfing, adalah digalakkan untuk meminta pertolongan mereka untuk tuliskan satu reference untuk anda.

Bagaimana pula untuk anda yang tidak mempunyai kawan yang biasa dengan Couchsurfing?

Tidak mengapa, cuba untuk menjadi guide couchsurfing sebagai permulaan. Atau, anda boleh menghadiri KL Couchsurfing Weekly Meeting pada setiap hari Rabu di Bukit Bintang, KL.

Jika anda tidak dapat hadir, ada pelbagai lagi jenis event yang dianjurkan oleh berlainan Couchsurfing group. Cari di link coursurfing group ini sekiranya anda di KL, dan filter tempat untuk mencari pelagai event di negeri lain.

Di sini, apabila anda telah bertemu CouchSurfers tegar, mungkin anda boleh meminta pertolongan mereka untuk menulis reference untuk anda. Pastikan mereka juga sudah selesa bersama anda.

Kadang-kadang apabila anda sudah filter, sebagai contoh, Amsterdam, ia akan mempamerkan tempat yang sebetulnya atau tempat sekitarnya. Jadi berhati-hati semasa membuat pilihan.

Jika anda tidak kisah, walaupun ada tempat host yang agak jauh dari tempat yang ingin dilawati, jangan risau, akan ada pelbagai cara untuk ke destinasi tersebut. Selalunya jarak ke destinasi hanyalah 3 – 5 station subway, metro, atau bas dari tempat host anda.

4. Baca tentang host anda sebelum request

Apa perasaan anda sekiranya orang yang tidak dikenali meminta untuk menginap di rumah anda tanpa apa-apa keinginan untuk membaca apa yang anda sudah karangkan tentang diri anda di page tersebut?

Ini adalah salah satu penyebab kenapa anda tidak berjaya mendapatkan kebenaran untuk tinggal di tempat bakal host tersebut. Apabila anda request kepada bakal host, cuba untuk sebutkan beberapa perkara yang anda tahu tentang host seperti yang tertera di page mereka.

5. Hantar request kepada lebih daripada seorang host

Anda boleh cuba untuk mencari bakal host 2 atau 3 minggu sebelum tarikh anda ingin ke tempat tersebut. Ini kerana, akan ada bakal host yang respond tetapi mereka mungkin tidak boleh menerima anda kerana pelbagai halangan di pihak mereka, atau ada yang tidak akan reply request anda.

Jadi sebaiknya anda hantar request ke seberapa banyak host untuk meninggikan peluang anda. Contoh request yang telah saya gunakan dan mendapat respon:

Hi,
I am Zalikha from Malaysia. I hope you are doing great.

I saw from your profile that you have been in Malaysia. How was it? I hope Malaysia treat you nice.

I am coming to Luxembourg and judging through the Google picture, your country is so beautiful. I would like to know about your culture and take awesome photos.

A little bit about me is I am very outgoing. I enjoy chatting about stuff in general or even a serious one; I am a good listener too. And in return, I can show you how to cook a Malay dish and I clean the dishes afterwards as well.

I am hoping that you are available at the time of my arrival. I hope to hear from you soon.

5. Berikan maklumat untuk dihubungi  dan tarikh / masa ketibaan anda

Apabila bakal host anda sudah setuju untuk menerima anda, jangan lupa untuk memberi maklumat tentang ketibaan dan nombor telefon anda. Cuba untuk berkomunikasi dengan Whatsapp, messenger atau text, ianya lebih mudah.

Baca: Travel 83 Hari Di India, Lelaki Ini Berkongsi 20 Tip Survival Sewaktu Di Sana

1. Sentiasa menghormati privasi host anda

Sebaiknya cuba untuk tidak meyusahkan host anda dengan menjadi couchsurfer yang pembersih dan ringan tulang.

Adalah penting untuk kita menjaga privasi host anda kerana mereka juga adalah orang asing yang ikhlas menerima anda, atau mereka mungkin mempunyai teman serumah atau ahli keluarga lain.

Jadilah couchsurfer yang berhemah dengan menjaga kebersihan, bersedia membantu mereka sekiranya mereka menyediakan makanan untuk anda dan tidak bergantung sepenuhnya kepada host anda untuk berjalan dan melawat di lokasi menarik di sekitar lokasi hot mahupun di bandar berdekatan.

2. Ikut rancangan mereka jika mereka ingin membawa anda melawat lokasi di sekitar

Memang anda sudah mempunyai rancangan sendiri, tetapi adalah digalakkan untuk tidak menolak jika host anda mengajak anda untuk ikut rancangan mereka.

Salah satu yang menarik tentang couchsurfing adalah host akan cuba meluangkan masa untuk couchsurfer mereka jadi anda juga perlu melakukan benda yang sama.

Anda sudah mendapat tempat tinggal percuma selama anda tinggal di rumah host anda. Adalah baik sekiranya anda membalas jasa kepada host anda dengan belanja mereka makan sama ada sarapan, makan tengahari atau makan malam mengikut kemampuan anda.

Selalunya saya cuba jadikan tabiat untuk memberi keychain dari Malaysia untuk dijadikan buah tangan kepada host saya. Sekiranya anda tiada ole-ole dari Malaysia, anda boleh berikan apa saja yang dikira menarik dan bersesuaian dari tempat yang telah anda lawati.

Cuba ringankan mulut untuk jemput mereka ke tempat anda sekiranya satu hari nanti mereka akan berkunjung ke Malaysia pula. Meski pun mungkin tidak dapat menjadi host mereka, tidak mengapa. Anda masih boleh menjadi tour guide mereka sewaktu di Malaysia.

Anda boleh menulis reference untuk mereka dan mereka juga akan meninggalkan reference untuk anda. Seperti yang telah saya beritahu, reference adalah amat penting. Jadi untuk dapat reference dari host adalah satu pencapaian yang baik.

Menjadi couchsurfing guide. Ini selepas berbuka puasa di bulan Ramadhan dengan couchsurfers dan traveler dari Japan, Germany, Mexico dan UK.

Saya masih baru dalam Couchsurfing ini. Saya amat mengalu-alukan sekiranya lebih ramai traveler menggunakan platform ini kerana ia memang telah mengubah cara saya melihat dunia.

Saya kini menjadi seorang yang amat menghargai kenalan yang saya temui semasa Couchsurfing kerana kepercayaan dan layanan baik mereka kepada saya.

Pengalaman Couchsurfing amat berharga bagi saya dan kepada yang masih belum mencubanya, cubalah walaupun hanya sekali seumur hidup.

Saya harap tips ini dapat membantu anda dan sekiranya anda mempunyai lebih banyak tips, sila tinggalkan di ruang komen.

Baca lagi: 5 Tip Pertama Kali Tinggal Dengan Couchsurfing Sewaktu Travel


Ini Peluang Anda Memiliki Rumah Pertama Serendah RM260,000 Sahaja Di Kajang

Dengan harga hartanah di sekitar Lembah Klang yang meningkat setiap tahun, pembeli yang mahu membeli rumah buat kali pertama pasti merasakan sudah tiada peluang untuk membeli rumah dengan harga bawah RM300,000. Jika ada pun, pasti lokasinya agak terpencil dan jauh dari kemudahan awam seperti MRT, stesyen bas dan sebagainya.

Namun, jangan putus harapan untuk memiliki hartanah mampu milik di Lembah Klang kerana hartanah ini pasti memiliki ciri rumah idaman yang anda cari selama ini. Residensi PR1MA Kajang Utama direka bentuk dengan satu pendekatan holistic dalam mewujudkan tahap kualiti kehidupan yang lebih tinggi dalam komuniti yang sihat.

Kesemua unit dilengkapi 3 bilik tidur serta 2 bilik air berkeluasan dari 904 kaki persegi. Kediaman Residensi PR1MA Kajang Utama turut menggabungkan ciri-ciri keselamatan untuk kesejahteraan dan keselesaan penghuni.

Apa lagi yang menarik tentang perumahan Residensi PR1MA Kajang Utama ini? Banyak sebenarnya. Pada kami, ini antara sebab lain mengapa Residensi PR1MA Kajang Utama adalah perumahan terbaik yang ada di pasaran pada ketika ini.

Buat anda yang bekerja di tengah Kuala Lumpur seperti Bukit Bintang. Anda pasti pening kepala dengan trafik yang sentiasa sesak di sana. Sejak MRT diperkenalkan dua tahun yang lalu, ianya sedikit sebanyak memudahkan penduduk di Lembah Klang untuk pergi ke pusat bandar tanpa perlu menggunakan kenderaan sendiri lagi.

Dengan jarak hanya 3.2 km dari MRT, ini pastinya lokasi terbaik anda dan dengan menggunakan MRT, anda hanya memerlukan sekitar 30-40 minit untuk ke pusat bandar. Tambahan lagi MRT kini turut tersedia dengan pakej ‘My100’ di mana anda hanya perlu membayar hanya RM100 untuk menggunakan perkhidmatan MRT dan RapidKL selama sebulan tanpa had. Bukan sahaja anda dapat rumah, anda juga dapat jimat dengan menaiki pengangkutan awam.

2. Diskaun Eksklusif 30% jika membeli Sebelum 30 Jun 2019

Siapa sahaja yang tidak suka dengan diskaun? Sebelum 566 unit ini habis terjual, baik anda mulakan langkah. Lebih menarik apabila anda layan menerima diskaun eksklusif sebanyak 30% jika membuat pembelian sebelum 31 Jun 2019 (tertakluk pada terma & syarat). Banyak juga potongan yang diberi.

3. Tiga bilik tidur dan dua bilik air (Dari 904 – 1,119 kaki persegi)

Jika anda lihat rumah di Lembah Klang yang ada di pasaran pada ketika ini, biasanya hanya rumah dengan rekaan studio (tanpa bilik atau 1 bilik) sahaja yang ditawarkan dengan harga bawah RM300,000. Tidak bagi Residensi PR1MA Kajang Utama.

Rumah yang berkeluasan 904 kaki persegi ini cukup sesuai untuk pasangan yang baharu berkahwin. Dengan 3 bilik tidur dan dua bilik, ianya sudah sangat selesa untuk didiami oleh anda sekeluarga. Kenapa perlu pilih rumah rekaan studio jika anda ada pilihan rumah yang lengkap?

Sorry @sgagsg #notsponsored #plssponsor #lifetimefreesate #satekajang

A post shared by  MGAG (@mgagmy) on Aug 26, 2018 at 8:31pm PDT

Yang tidak pernah ke Kajang pasti tidak tahu tentang keindahan makanan yang ada di Kajang. Untuk cari makanan yang sedap sangat mudah dan banyak pilihan jika anda menetap di sini.

Di stesyen MRT sahaja anda terus boleh turun di stesyen Kajang untuk makan sate Kajang Haji Samuri. Di bandar Kajang pula, pelbagai franchise makanan ada termasuklah KFC, McDonald’s, Texas Chicken dan PappaRich. Kalau teringin makan oden, Family Mart pun sudah ada cawangan di Kajang.

5. Kenapa perlu menyewa sedangkan anda boleh beli rumah dengan fasiliti A?

Jika anda sudah malas untuk berpindah-randah rumah sewa, sudah tiba masa untuk anda settle down dan tinggal di rumah sendiri. Jika sudah berkemampuan, daripada anda membayar sewa untuk rumah yang bukan milik anda, lebih baik anda bayar bulanan rumah anda sendiri. Hati senang dan anda pun akan rasa lebih selesa.

Tambahan lagi, rumah Residensi PR1MA Kajang Utama merupakan perumahan dengan fasiliti dan berpengawal. Jadi, kelengkapan di perumahan ini pastinya lengkap di samping keselamatan anda juga akan terjaga.

Lebih menarik, kediaman Residensi PR1MA Kajang Utama ini adalah berstatus pegangan bebas dan dibina di kawasan kejiranan yang strategik dan matang. Ditambah lagi dengan akses mudah ke pelbagai rangkaian jaringan lebuh raya seperti SILK, SKVE , PLUS, LEKAS dan ELITE.

Pencarian untuk rumah mampu milik dengan harga terbaik di pasaran sudah berakhir. Tidak kisah jika anda masih bujang atau berkeluarga, kami yakin, Residensi PR1MA Kajang Utama ini adalah lokasi terbaik untuk rumah pertama anda. Untuk sebarang pertanyaan atau anda berminat untuk membuat pembelian rumah ini, anda boleh hubungi agen Residensi PR1MA Kajang Utama di sini.


Ini Pencerahan Anthony Loke Untuk 6 Persoalan Mengenai Pemansuhan ‘Sticker Roadtax’ Dan Lesen Fizikal

Pengumuman pemansuhan penggunaan roadtax dan lesen memandu secara fizikal semalam bukan sahaja mendapat sambutan baik, pada masa sama turut mengundang beberapa persoalan daripada orang ramai.

Oleh sebab itu pada lewat malam semalam Menteri Pengangkutan, YB Anthony Loke tampil memberikan pencerahan kepada soalan-soalan yang diutarakan oleh pengguna jalan raya.

1) Adakah wajib untuk muat turun aplikasi “MyJPJ”?

Tidak. Ia adalah salah satu opsyen sahaja untuk mendapat salinan digital untuk roadtax dan lesen memandu.

2) Kalau tak dapat muat turun aplikasi MyJPJ sekarang dan tak dapat tunjuk roadtax digital, adakah saya akan disaman?

Tidak. Pihak penguatkuasa boleh mengesahkan status roadtax dan lesen melalui sistem dalam peranti penguatkuasaan.

3) Adakah roadtax dan lesen memandu masih perlu dibayar selepas tempoh sah tamat?

Ya. Perlu dibayar. Hanya sticker roadtax tidak perlu ditampal.

4) Kalau warga emas yang tak ada smartphone dan kawasan yang tak ada internet, macam mana?

Jangan bimbang, digital format bukan diwajibkan. Masih boleh dapatkan sticker roadtax dan lesen fizikal dari JPJ sekiranya perlu.

5) Kalau kereta bukan dipandu oleh pemilik, macam mana tunjukkan digital roadtax?

Senang sahaja, digital roadtax boleh dicetak dalam kertas dan simpan dalam kereta. Namun, kalau tak dapat tunjuk bukti pun, bukan satu kesalahan. Pihak penguatkuasa akan check butiran dalam peranti mereka.

6) Mengapa saya tak dapat login MyJPJ sejak pagi tadi?

Seperti mana-mana sistem yang baru, sudah tentu ramai orang ingin mendaftar pada masa yang sama. Trafik yang sangat tinggi.

Menurut Anthony Loke, beliau tahu ada banyak lagi persoalan daripada orang ramai dan pihaknya akan cuba memberi penerangan yang sejelas-jelasnya.

“Saya sedar dalam apa sahaja proses perubahan, ia akan mengambil masa untuk disesuaikan. Ada pihak yang tidak akan setuju dengan perubahan tersebut.

“Saya menghormati semua pandangan dan cuba menguruskan perubahan sebaik mungkin

“Saya bersama pasukan saya di MOT dan JPJ akan cuba memperbaiki sebarang kelemahan yang timbul dalam proses perubahan ini.

“Sama-sama kita menuju ke arah yang lebih baik,” terang beliau.

Jika anda masih belum lagi memuat turun lagi aplikasi MyJPJ, anda boleh dapatkan di iOS, Android dan Huawei App Gallery. Tetapi anda terlebih dahulu perlulah mengemaskini butiran pemandu dan kenderaan di laman web https://public.jpj.gov.my/ terlebih dahulu.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Ini Pencerahan Siti Nurhaliza Selepas Wujud Dakwaan Individu Ternama Rentas Negeri Untuk Majlis Tahnik

Majlis tahnik yang diadakan oleh penyanyi terkemuka tanah air Datuk Seri Siti Nurhaliza Tarudin mengundang buah mulut netizen. Rata-rata netizen meluahkan rasa tidak puas hati apabila melihat beberapa individu yang didakwa merentas negeri untuk hadir ke majlis tersebut.

Antara yang dapat dilihat di majlis tersebut ialah Menteri di Jabatan Perdana Menteri (Hal Ehwal Agama), Senator Datuk Seri Dr Zulkifli Mohamad Al-Bakri, tiga penceramah terkenal Azhar Idrus, Don Daniyal Don Biyajid dan Iqbal Zain.

Lantaran itu, Datuk Seri Siti Nurhaliza dalam satu kenyataan rasmi di Instagram miliknya menegaskan bahawa tiada kesalahan SOP yang berlaku dimana pihaknya selaku tuan rumah telah mencuba sehabis baik memastikan majlis mengikuti SOP ditetapkan oleh kerajaan.

A post shared by Siti Nurhaliza Tarudin (@ctdk)

Malah, beliau turut menegaskan bahawa tiada aktiviti rentas negeri berlaku atas urusan untuk menghadiri majlis tahnik tersebut oleh seorang pendakwah bebas yang tinggal di negeri lain. Menurutnya, pendakwah tersebut yang mempunyai urusan kerja di Kuala Lumpur bersetuju untuk hadir ke majlis tersebut disebabkan kebetulan berada di sekitar Kuala Lumpur.

Tambahnya, majlis yang dihadiri oleh Datuk Seri Dr Zulkifli Mohamad Al-Bakri jugalah bukan majlis khas seperti didakwa netizen dimana beliau hanya singgah untuk menyempurnakan bacaan doa dan tahnik sahaja sebelum terpaksa bergegas pulang untuk urusan lain.

Menurut Datuk Seri Siti Nurhaliza, penjelasan ini bukanlah untuk membela diri tetapi hanya mahu memberikan pencerahan kepada apa yang berlaku dan juga meminta maaf jika perkara ini menimbulkan rasa kurang senang mana-mana pihak.

Bukan itu sahaja, pihak Datuk Seri Siti Nurhaliza turut bersedia memberikan kerjasama kepada pihak berkuasa jika diperlukan. Apakah pendapat anda akan isu ini?

Sementara itu, kami kongsikan artikel yang sedang ‘trending’ di The Vocket pada pautan di bawah ini.

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’

Wanita Ini Terkilan Hasrat Rentas Negeri Untuk Bantu Ayah Terbantut Kerana ‘Bukti Tidak Kukuh’


Ini Penerangan Babak ‘End Credit’ Spider-Man: Far From Home

Sudahkah anda menonton Spider-Man: Far From Home (FFM)? Adakah anda menunggu sehingga ke saat terakhir? Jika ya, anda pasti sudah menonton dua end credit yang ada dalam FFM.

Dua end credit ini sebenarnya memberi hint kepada franchise MCU di masa datang terutamanya dalam babak kedua. Jadi apa Marvel Studios cuba sampaikan? Jika anda belum menonton FFM, jangan baca kerana terdapat spoiler dalam tulisan ini.

Jika sebelum ini Peter Parker sangat berahsia tentang beliau sebagai Spider-Man, di filem akan datang semua sudah mengenali siapa insan di sebalik topeng Spidey ini. Peminat OG Spider-Man juga teruja dengan kemunculan J. Jonah Jameson, editor Daily Bugle yang juga merupakan ‘bos’ Peter Parker dalam versi komik.

Seiring dengan teknologi dan relevan dunia internet ketika ini, jawatan beliau kini bukan lagi sebagai editor surat khabar tetapi wartawan untuk laman ‘fake news‘ di mana beliau menjadi obses dengan klip ‘pembunuhan’ Mysterio oleh Spider-Man. dalam klip berkenaan juga, Mysterio telah mendedahkan identiti sebenar Spider-Man kepada semua orang.

Filem Spider-Man dan MCU selepas ini pastinya menarik kerana orang ramai sudah pandang serong terhadap ketokohan Spider-Man. Sudahlah beliau pengganti untuk Tony Stark, kini beliau dilabel pula sebagai ‘orang jahat’. Disebabkan identiti beliau sudah terdedah, keluarga dan rakan-rakannya pasti menjadi sasaran oleh pihak musuh dan ianya pasti sukar untuk Peter.

Satu lagi, disebabkan kebolehan Spider-Man untuk memahami teknologi yang ditinggalkan oleh Tony Stark, pelbagai kemungkinan boleh terjadi. Mungkinkah akan ada suit baharu Spider-Man yang lebih mirip Iron Man di masa akan datang? Dengan EDITH kembali ke tangan Peter, ada kemungkinan Peter bakal menjadi ketua dalam menjaga keamanan bumi bersama-sama Dr Strange.

Ianya satu yang di luar jangkaan apabila ‘Nick Fury’ di bumi sebenarnya adalah Talos, si bangsa Skrull yang menyamar sebagai Nick. Nick Fury dilihat sedang berada di angkasa lepas bersama bangsa Skrull yang lain sedang menuju ke destinasi yang belum dinyatakan.

Kemungkinan yang boleh dibuat berdasarkan babak ini adalah SHIELD bakal mengembangkan operasinya sehingga ke angkasa lepas. Dengan bantuan Captain Marvel, Nick Fury mungkin menjalankan misi diplomatik dengan entiti luar pula supaya perang Thanos dapat dielakkan di masa hadapan.

Babak ini kemungkinan besar adalah hint untuk filem Captain Marvel 2 di mana filem kedua Captain Marvel akan berkisarkan perang besar antara Skrull dan Kree, yang juga merupakan salah satu siri untuk komik Avengers sebelum ini.

Walaupun anda mungkin rasa dua babak end credit ini sebagai remeh, biasanya Marvel Studios tidak ambil mudah tentangnya. Pasti ada kaitan dengan filem akan datang. Jadi, apa pula pandangan atau anda untuk dua end credit ini?